Gaur ere beste 48 kasu atzeman dituzte Goierrin - Goierriko Hitza : Goierriko Hitza\nGaur ere beste 48 kasu atzeman dituzte Goierrin\nAzken hiru egunetan paretsu mantendu da kasu berrien kopurua. Gaur beste 48 kasuren berri eman du Osasun Sailak.\nAzken bi egunetako kopuru beretsuan mantendu da, gau ere, koronabirus kasu barrien datua. Osasun Sailaren arabera beste 48 positibo atzeman dituzte eskualdean.\nBeasainek du kopururik altuena, 14 kasurekin. Haren atzetik daude Zumarraga (5), Gabiria (4), Legazpi (4), Ordizia (4), Idiazabal (3), Lazkao (2), Legorreta (2), Segura (2), Urretxu (2), Zaldibia (2), Zegama (2), Altzaga (1) eta Olaberria (1). Zazpi herri daude gaur kasu berririk gabe.\nEragin tasei dagokionean, gorrian jarraitzen dute Beasainek, Ordiziak, Urretxuk eta Zumarragak. Lazkao eremu laranjan dago eta Legazpi, horian. Herri txikien artean, 400eko muga gainditzen dute Altzagak, Aramak, Ataunek, Gabiriak, Gaintzak, Idiazabalek, Mutiloak, Olaberriak, Ormaiztegik, Segurak eta Zegamak.\nIazko martxoan osasun krisia hasi zenetik, Goierrin 8.527 COVID-19 positibo kasu izan dira.\n07/21 DENERA TASA\nAltzaga 1 16 (+1) 1639,34\nArama 0 23 1960,78\nAtaun 0 233 457,93\nBeasain 14 1.798 (+14) 1148,28\nGabiria 4 39 (+4) 2923,98\nGaintza 0 11 877,19\nIdiazabal 3 200 (+3) 672,27\nLazkao 2 593 (+2) 372,87\nLegazpi 4 969 (+4) 202,16\nLegorreta 2 174 (+2) 402,68\nMutiloa 0 36 1960,78\nOlaberria 1 88 (+1) 545,26\nOrdizia 4 1.496 (+4) 983,12\nOrmaiztegi 0 115 470,22\nSegura 2 211 (+2) 587,08\nUrretxu 2 714 (+2) 849,32\nZaldibia 2 346 (+2) 542,82\nZegama 2 195 (+2) 460,22\nZumarraga 5 1.149 (+5) 794,22\nGOIERRI 48 8.527 (+48)\nOsasun sailaren txostena (2021-07-22)\nErlazionatutako edukiaBeste 46 kasu atzeman dituzte Goierrin


Game Bazkaria entrega Online. Play for free\nGame Bazkaria entrega\nPlay jokoa Bazkaria entrega Online:\nGame Description Bazkaria entrega\nBazkaria aginduko dugu eta onartu eskaileretan gora, eta hau oso eskailera duzu hegan objektu atzerriko mota guztiak, pneumatikoak, mailuak, besterik gabe, katilu hutsak. Horietako priydtesya duzu Gertaera eta orekatzeko, beraz, oraindik ez baita agindu lunch galtzeko erretilu bat. . Play jokoa Bazkaria entrega konektatuta.\nTekniko jokoa Bazkaria entrega ezaugarri\nGame Bazkaria entrega gehitu: 08.10.2010\nJokoa jokatzen: 6175 aldiz\nBezalako jokoa Bazkaria entrega Jokoak\nDeskarga jokoa Bazkaria entrega\nEmbed Joko Bazkaria entrega zure web orrian:\nJokoaren txertatu Bazkaria entrega zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Bazkaria entrega , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Bazkaria entrega -rekin, baita ere, jokoa jokatu zen:


Itxaso Onsalo aresoarrak eta Astiazaranek irabazi dute Urrezko Aizkorako arpana txapelketa - Leitzaldea - Erran.eus\nItxaso Onsalo aresoarrak eta Astiazaranek irabazi dute Urrezko Aizkorako arpana txapelketa\nTtipi-Ttapa 2019-06-10 15:00\nTxapeldun guztiak Azpeitian, sariak jaso ondotik.\nIker Vicente nagusitu zen Azpeitian Urrezko Aizkolariak txapelketan eta Zigako Joxean Etxeberria hirugarren izan zen 23 urtez beheitikoan\nAzpeitiko Izarraitz pilotalekuan jokatu zen ortziralean Urrezko Banakako Aizkolari Txapelketa. Txapelketa nagusiaz gain, 23 eta 19 urtez beheitikoa, harri-jasotze txapelketa eta emakumezkoen arpana txapelketa jokatu zituzten. Txapelketa nagusian Iker Vicente nagusitu zen eta arpanan, Itxaso Onsalo aresoarra eta Astiazaran.\n20 kirolari izan ziren protagonista: zortzi aizkoran, sei harri-jasotzen eta sei arpanan.\nUrrezko aizkoran Iker Vicente zen faborito eta ez zuen hutsik egin. Baina alboan zituen beste biek ere lan bikaina egin zuten. Lehen zatian, erlojuaren aurka eta zutikako enborrean tarte handia ireki zuen Vicentek eta aldeari eutsi zion lasaitasunez. Azkeneko ekitaldian bi kana-erdiko, bi 60 eta beste bi 65 ontzako ebakitzen neurketa bizi-bizia bezain estua izan zen Mikel Larrañaga eta Iker Vicenteren artean. Lan hau Larrañagak zazpi segundo aitzinetik burutu zuen (16.14), baina ordurako txapela segurtatua zuen Otsagabiakoak.\nAzkenik, 45 ontzakoa erlojuaren aurka, kana-erdikoa zutik, oinbikoa etzanda eta aipatu ditugun sei enborrak ebakitzen Iker Vicentek 22.11 behar izan zuen. Mikel Larrañagak 23.16 behar izan zuen eta azkenik, Txikia IV.ak, 27.59.\n23 urtez azpikoetan Julen Larrea III.ak egin zuen lan onena. Oier Kañamares IV.ak eta biek sekulako lehia eskaini zuten. Larrea III.ak 15 minutu eta 13 segundo behar izan zituen lanak bukatzeko, eta bederatzi segundo gehiago Kañamares IV.ak, (15.22); ongi hasi bazen ere, Zigako Joxean Etxeberria II.a hirugarren izan zen (17.40).\n19 urtez azpikoetan hiru ziren parte hartzekoak, baina Arria VI.a ez zen joan. Horrela, Hodei Ezpeleta bizkaitarra (11.13) nagusitu zitzaion Xuban Kañamares V.ari (11.52).\nHarri-jasotzaileetan Eizmendi eta Zelai V.a irabazle\n175 kiloko harri laukiarekin, 100 kiloko kubikoarekin eta 100 kiloko borobilarekin aritu ziren harri-jasotzaileak, hiruna minutuko txandetan.\nJokin Eizmendi-Jon Gisasola Zelai V.a bikotea izan zen irabazlea 50 kiloren aldearekin, bederatzi minutuko lanean. Guztira 12, 23, 48 jasoaldi aipatutako harri bakoitzari. Denera, 83 leporatze. Orotara, 9.200 kilo. Bigarren Xabier Aranburu Guzta eta Imanol Albizu Goikoetxea: 10, 27, 47 jasoaldi, 9.150 kilo. Hirugarren bikotea, Aimar Galarraga eta Iñigo Eizagirre Eiza, hauen lana ordena berdinari jarraituz, 10, 25 eta 40 jasoaldi, orotara 75, guztira, 8.250 kilo\nArpanan ere lehia estua izan zen. Ruth Linaza eta Garbiñe Lopez de Uralde arabarrak hasi ziren indartsu. Itxaso Onsalo aresoarrak eta Leire Astiazaranek, erritmo pausatuagoan baina sakonago trontza sartuaz erdi parean aurrea hartu zuten eta bukaera arte horrela joan ziren. Onsalo eta Astiazaranek 3 minutu eta 36 segundo behar izan zituzten hamar korteak egiteko. Linazak eta Lopez de Uraldek hamabi segundo gehiago (3.48) eta azken hirukotea Karmele Gisasola Zelai III.ak eta Uxue Ansorregik 4.28 behar izan zuten.\nOnsalo eta Astiazaran txapeldun arpanan


Aniztasuna, irauteko | Ekonomia | Berria\nBaionako manifestariek salatu dute Black Rock funtsaren presioa dagoela erretreten erreformaren gibeletik. Mugimenduak 37. eguna beteko du gaur\nManifestazio intersindikala egin zuten atzo Baionan erretreten erreformaren kontra. GUILLAUME FAUVEAU Tamaina handiagoan ikusi\n2020ko urtarrilak 10 - Baiona\nIntersindikalak urteko lehen mobilizazio masiborako ordua emana zuen atzo. Baionan, 4.500 pertsona bildu ziren erretreten erreformaren aurkako protestan, eta Maulen dozenaka herritarrek elkarretaratzea egin zuten. Frantziako Gobernuak ez du gibel egiteko asmorik, eta, erantzun gisa, trenbideetako langileek hilabete pasa daramate greban. Atzo, sektore batzuk gehitu ziren grebara; hala nola abokatuak, aireportuetako langileak eta irakasleak. Abenduaren 5ean hasi zen greba mugimendua, eta datozen egunetarako orduak finkatu dituzte. Horietako lehena, bihar 10:00etan manifestazioa egingo dute, Baionan.\nAtzo, goizean goizetik atera ziren karrikara grebalariak, eta, 05:00etatik, Chronoplus autobus biltegiko sartzea oztopatu zuten. Garraio zerbitzua partez geldirik egon zen Baionan, Angelun eta Miarritzen. Enpresa horretan bertan, hamabost bat langilek egin zuten greba, abenduaren 5az geroztik izan den grebalari kopururik handiena. Sindikatuek «bihurgune» bat hartzeko tenorea zela azpimarratu zuten, eta, beraz, greba hedatzen ahalegindu ziren azken egunotan.\nManifestazioak Baiona hirigunea zeharkatu zuen, eta orain arte ikusi gabeko irudiak eman zituen. Lehen aldiz, Jaka Hori eta militante antikapitalistak manifestazio hastapenean txertatu ziren. Sektore zenbaitetan batasun intersindikala lortu zuten, hala nola hezkuntza arloan. Arño Aizagerre lehen mailako irakaslea da Donapaleun (Nafarroa Beherea) eta LAB kidea: «Gure sektorean lehen aldiz lortu dugu sindikatu guztien batasuna eta elkarrekin borrokatzeko nahikeria ageri da. Ohartu behar dugu sekulako indarra ukan dezakeela gure sektorean mobilizatzeak, eta mugimendua hedatzen eta sendotzen segitu behar dugula». Manifestazioaren ondotik batzar orokorrean parte hartu zuten irakasleek, mugimenduaren segida antolatzeko.\nHegazkinetako langileak ere bertaratu ziren, uniformea soinean. Chloe Brunet Air Franceko sindikatuko kideak azaldu zuen enpresako langile asko protestan ari direla. «Erreforma hori ez dugu onartzen; gure sistema propioa daukagu, lan baldintza dorpeak ditugulako». Airearen presioak eta erradiazio arriskuak minbizi asko eragiten dizkie beren lan sektorean. Gaur egun, 55 urtetan erretreta hartzeko aukera dute, baina erreformarekin 64 urtera arte lan egin beharko lukete. Brunetek uste du mobilizazioak «bihurgune bat hartu» behar duela, «gobernuak gibel egin» dezan.\nMugimenduaren hastapenetik ez zen gertatu, baina atzo Baionako Euskal Museoa hetsirik egon zen goiz osoan. Paola Ibañez museoko langileak azaldu zuenez, «lehen aldia da denek greba egiten dugula museoan. Goiz osoan itxita egon da museoa, denak manifestazioan garelako».\nBlack Rock jomugan\nBaionako Herriko Etxera iritsi zen ibilaldia, eta berehala ekintza sinbolikoa egin zuten sindikatukideek banku eta asurantza etxeetan, Black Rock inbertsio funtsa hunkitzeko asmoz. Emmanuel Macron Frantziako presidentearen eta Jean-François Cirelli Black Rock Frantziako zuzendariaren karikatura irudikatzen zuten billete faltsuak kolatu zituzten erakusleihoetan. Macron eta Black Rock galkatzen dira, ekin diezaiogun greba orokorrari irakur zitekeen afixetan. BNP, HSBC, Axa eta Frantziako Bankuaren bulegoetan jarri zituzten, besteak beste.\nIzan ere, sindikatuek salatu zuten Black Rock inbertsio funtsaren «gomendioen araberakoa» dela Frantziako Gobernuak plantan ezarri nahi duen erreforma, eta «pentsioen kapitalizazioa» duela helburu. Black Rock da aktibo pribatuak kudeatzen dituen munduko funtsik handiena. Sindikatuen kezka da pentsiodunek erretreta «duinetara» iristeko asurantza pribatuetara jo behar izatea.\nBihar, 10:00etan, manifestazio intersindikala eginen dute Baionako geltokitik abiatuta. Pettan Aizagerre LABeko kideak, bestalde, Orain presoak lelopean iraganen den manifestazioan parte hartzeko dei egin zuen. «Garai hauetan borroka anitz eraman behar dira, eta denetan mobilizatuak egon behar dugu».


Nafarroako Arte Eszenikoen Zikloa, “Izan ala izan” lemapean - Nontzeberri\nHasiera/ESZENA/Nafarroako Arte Eszenikoen Zikloa, “Izan ala izan” lemapean\nNafarroako Gobernuko Kultura Zuzendaritza Nagusiak eta Baluarte Fundazioak Nafarroako Arte Eszenikoen Zikloa bideratuko dute irailaren 13tik 26ra, Ser o ser – Izan ala izan lemapean. Sei ikuskizun programatu dira, antzerki, dantza, musika, pintura edo bideokrezioarekin bat egingo dutenak. Emanaldi guztiak 20:00etan izango dira Baluarteko Ganbara Aretoan.\nIgandean abiatuko da ekimena Estefania de Paz Asinek egingo duen EO! Izeneko ikuskizunarekin. “Emakume bat, infinitua, zientzia eta bihotza antzerki ikuskizun poetiko eta dibertigarri batean elkartuta. Musikak, keinu antzerkiak, bideo-proiekzioek eta zuzeneko emanaldiek esperientzia berezia eskaintzen dute”.\nEgitaraua osatuko duten beste hitzorduak honakoak dituzue: irailak 17, Aita, Compañía Profesional de Laura Laiglesia; irailak 19, En La Perrera, Atikus Teatro; irailak 23, Las Hijas de Bernarda, Arantxa Villanueva Compañía de Danza; irailak 25, Lloviendo Ranas, Acronica Producciones & Ados Teatroa; eta irailak 26, Loco Desatino, Producciones Maestras.


Saint-Hilaire-les-Monges - Wikipedia, entziklopedia askea.\nSaint-Hilaire-les-Monges (frantsesez eta ofizialki: Saint-Hilaire-les-Monges) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rodano-Alpeak eskualdean. 2013an 107 biztanle zituen.\nKantonamendu canton of Pontaumur\nCisternes-la-Forêt, Combrailles, Prondines eta Puy-Saint-Gulmier\n46 (%52.9) 45 (%51.7)\n2007an Saint-Hilaire-les-Monges udalerrian erroldatutako biztanleak 107 ziren. Familiak 44 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 20 seme-alabarik gabeko familiak ziren eta 12 seme-alabak dituzten bikoteak ziren.\n2007an 62 etxebizitza zeuden, 45 familiaren etxebizitza nagusia ziren, 9 bigarren erresidentzia ziren eta 7 hutsik zeuden. 59 etxeak ziren eta 3 apartamentuak ziren. 45 etxebizitza nagusietatik 34 bere jabearen bizilekua ziren, 9 alokairuan okupaturik zeuden eta 2 doan lagata zeuden; 1ek bi gela zituen, 5 etxek hiru zituzten, 7 etxek lau zituzten eta 32 etxek bost zituzten. 44 etxek euren parking plaza propioa zuten azpian. 13 etxetan ibilgailu bat zegoen eta 27 etxetan bat baino gehiago zituzten.\nSaint-Hilaire-les-Monges udalerriko biztanleria-piramidea 2009an .\n2007an lan egiteko adina zuten pertsonak 81 ziren, horien artean 62 aktiboak ziren eta 19 inaktiboak ziren. 62 pertsona aktiboetatik 59 lanean zeuden (36 gizon eta 23 emakume) eta 3 langabezian zeuden (3 emakume eta 3 emakume). 19 pertsona inaktiboetatik 8 erretiraturik zeuden, 8 ikasten zeuden eta 3 "bestelako inaktibo" gisa sailkaturik zeuden.\n2000. urtean Saint-Hilaire-les-Monges udalerrian 17 nekazaritza-ustiategi zeuden.\nAzken aldaketa 18 urria 2021(e)an, 20:10(e)tan\nOrriaren azken aldaketa: 18 urria 2021, 20:10.


"Hobe dugu egun batez greba egin, berriz denok etxeratu baino" - Orio - Karkara.eus\n"Hobe dugu egun batez greba egin, berriz denok etxeratu baino"\nOnintza Lete Arrieta 2020-09-15 09:55\nHeziketa bereziko irakasle gisa liberatuta laugarren urtea du Miren Arregik Steilas hezkuntzako sindikatuan. Ikastetxeetan segurtasuna bermatzeko baliabideak falta direla azpimarratu du\nMartxoko itxialdiarekin, egun batetik bestera, haur eskoletako eta ikastetxeetako ikasle eta langile guztiek etxean geratu behar izan zuten, eta etxean zituzten baliabideekin malabarrak egiten hasi behar izan zuten, bai langileek, bai ikasleek. Horren ondorioz, langile askok estres maila altua izan zuten, eta kasu askotan 24 orduko arreta ematen ibili ziren. Egun batetik bestera, etxeko baliabideekin prestatu behar izan zituzten eskolak, eta ahalik eta arreta kalitatezkoena ematen saiatu ziren haurrei eta ikasleei. Ikasleek ere oso egoera gogorrak eta latzak pasatu behar izan dituzte, itxialdiak arrakala teknologikoa, arrakala soziala eta euskararekiko arrakala areagotu dituelako, eta zenbait ikasle, egoera txarrenetan, galduta egon dira. Bereziki aipatu nahi dugu zuzendaritzek egin duten lana, bai konfinatuta egon garenean, bai udan, eskola itzulera seguru eta antolatu baten alde, hori diseinatzen eta planifikatzen aritu direlako. Zuzendaritza taldeak, irakasleak eta langileak aritu dira horretan.\nHezkuntza Sailaz zer balorazio egiten duzue?\nZoritxarrez, ezin dugu gauza bera esan Hezkuntza Sailaz. Ekainean oporrak hartzerakoan eta orain, ikastetxeetara itzultzeko garaia iritsi denean, beren partetik ez dugulako inolako lanketa berririk ikusi eta ez direlako egungo egoerara egokitu.\nHezkuntza arloko lanpostuen barruan, ba al daude egungo egoeran babes neurri edo baliabide gehiago behar dituztenak?\nHezkuntza Sailari beti ahoa bete zaio hezkuntza inklusiboaz hitz egitean, baina errealitatea oso bestelakoa da. Heziketa Bereziko sektorean, esaterako, erabakiak beti berandu datoz, bigarren mailako ikasleak eta langileak bailiran. Esaterako, irakasleek telelana egin zezaten zirkular bat argitaratu zutenean, inongo aipamenik ez zitzaien egin Heziketa Bereziko langileei, eta kolektibo horrentzako erabakiak pare bat egunera iritsi ziren. Orain berdin. Hezkuntza laguntzako espezialistei zuzendutako dokumentu bat argitaratu zuten ekainean, esposizio arriskuen balorazio eta prebentzio neurriak zehaztuz. Bada, ikasturtea hasi behar izan dute ikasleak artatzeko edo beraiekin esku hartzeko NBE norbera babesteko ekipamendu gabe, eta hori Steilasentzat onartezina da.\nHain beharrezkoak al dira NBEak?\nBai, horiek gabe langileak ez direlako ari modu seguruan lanean, eta ondorioz, ikasleak ere ez daudelako seguru ikastetxeetan. Gaur-gaurkoz, ez dago ikastetxeetan langileek behar duten NBErik, ez heziketa berezirako, ez haur hezkuntzako irakasleentzako. Haurreskolen Partzuergoa aipatu gabe ere ezin dut utzi; 800 haur pasatxoko matrikulazio jaitsiera jasan du aurten, horrek lanpostuetan eragiten duen galerarekin. Ikasturtea ezegonkortasunez beteta amaitu zuten familiek eta hezitzaileek, eta aurtengoa ere horrela hasi dute. Langileak protokoloak betetzera derrigortuta daude, baina horretarako behar dituzten giza baliabideak eta baliabide materialak oraindik ez dira iritsi haur eskoletara. Kontratu berriak saihesteko hezitzaileak haur eskolaz haur eskola mugitzera behartzen dituzte, askotan egunean bertan, langileei beren bizitza antolatzeko denborarik eman gabe, eta momentuko hutsuneak estaltzeko asmotan. Eusko Jaurlaritzak eta Hezkuntza Sailak Haurreskola Partzuergoarekiko jarrera aldatu beharra dute, eta guk horrela eskatzen dugu. Are gehiago, Euskal Eskola Publikoko sarean integratu behar dute, Haurreskola Partzuergoak biziraun dezan.\nZergatik dago horren beharra?\nEzin dugu ahaztu Euskal Eskola Publikorako sarbidea dela Haurreskolen Partzuergoa, baina Jaurlaritzak eta Hezkuntza Sailak 0-3 zikloa eskaintzen duten bestelako zentro pribatuei 27 milioi euro inguru ematen dizkiete diru-laguntza publikoetan. Diru kopuru horren zati bat haur eskola publikoetara bideratuko balute, hori doakoa izatea lortuko lukete, eta ondorioz, familia guztiek izango lukete zerbitzu horretara iristeko aukera. Guretzat garrantzitsua da euskal gizarteak jakitea zer gertatzen ari den diru publikoarekin eta nora bideratzen duten, askotan ezjakintasuna dagoelako gure artean.\nGuraso batzuentzat ez da erraza ulertzea momentu honetan grebara deitzea sindikatuek, egoera zaila delako oro har gizarte osoarentzat.\nSindikatuontzat eta eragileentzat ere ez da erraza greba honen deialdia egitea. Sakonki pentsatutako greba bat da, aurrez aurreko hezkuntza bermatzea helburu duena. Langileentzat ez bada segurua ikastetxeetara itzulera, haurrentzat edo ikasleentzat ere ez da izango. Gure ustez, hobe dugu egun batez greba egin, segurtasun ezagatik berriz denok etxeratu baino. Familien artean ere iritzi anitzak ditugu; batzuek ikusten dute greba honen beharra, bereziki eskola publikoetako familiek. Adibidez, zenbait ikastetxetan oraindik ez daukate jangela zerbitzua, eta horrek kontziliaziorako hainbat arazo sortzen du.


NATURA, GIZAKIA ETA ARTEA II. TOPAKETA - Alkizako udala\nNATURA, GIZAKIA ETA ARTEA II. TOPAKETA\nEkainaren 8an ospatuko dugu "Natura, gizakia eta artea" artisten II. Topaketa\n“NATURA, GIZAKIA ETA ARTEA”\nEgitasmo honi lotuta hainbat jarduera sozio-kultural antolatu ditugu, besteak-beste "NATURA, GIZAKIA ETA ARTEA" TOPAKETA .\nAurten ere Alkiza artisten topalekua izateko xedea dugu. Irudimena erabiliz, sorkuntza landu eta garatzen duten emakume zein gizonek, hasi berriek zein beteranoek, denek izango dute tokia topaketan. Aurten, ekainaren 8an ospatuko da.\nSortzaileek emandako leloari heldu, eta, Alkizako ingurune zoragarria begi aurrean dutelarik, egunean bertan, artelan bat sortu beharko dute.\nHerritarrek artisten sormen eta sortze prozesua zer nolakoa den ikusteko aukera izango dute bertatik-bertara.


Eneko Andueza (PSE): «Uste dut txertaketa erritmo biziagoan egin beharko litzatekeela» | Haria | IRRATIA\n2021 URT. 14 - 09:43h\nEneko Andueza (PSE): «Uste dut txertaketa erritmo biziagoan egin beharko litzatekeela»\nEneko Andueza, Gipuzkoako sozialisten idazkari nagusi eta legebiltzarkidea Naiz Irratian izan da. Lakuak iragarritako neurri zorroztaile berriak, txertaketa kanpaina edo euskal presoen hurbilketa izan ditu hizpide besteak beste.\nEneko Andueza (Andoni Canellada / FOKU)\n«Bagenekien gabon osteko ondorioak etorriko zirela». Hala adierazi du Eneko Andueza Gipuzkoako PSEko idazkari nagusi eta legebiltzarkideak Informazioaren Harian. Lakuak iragarritako neurri zorroztaileen inguruan galdetutakoan, adierazi du gabonetan izandako elkarketen ondorioak iritsiko zirela jakina zela, «azken finean gabonak elkartzeko datak direlako». Kasuen igoera nabarmena dela baieztatu du eta hurrengo pausoa egoera apur bat baretu eta ahal den heinean egonkortasun batera iristea.\nTxertaketa kanpainari dagokionez, Anduezak nabarmendu du bere ustez erritmoa handitu behar dela. «Lehen konpasak horrelakoak izaten dira, baina uste dut erritmo biziagoan egin beharko litzatekeela». Gaineratu du herritarrak kexu izatea ere normala dela, jendeak uste zuelako txertoa iritzi eta berehala masiboki abiatuko zela txertaketa. «Zorionez txertoa badaukagu eta hori albiste ona da». Anduezak erantsi dio txertoa dela momentuz pandemiari aurre egiteko modu bakarra eta herritarrak txertatzera animatu ditu.\nTxertaketa kanpaina hori indartzeko, ordea, estrategiak aldatu behar direla uste du Anduezak. «Akaso erietxeetan sendagile edo langile gehiago jartzeko aukera egongo da, baina horrek estrategiarekin bat etorri behar du». Estrategia horrek zuhurria izan behar du PSEko Gipuzkoako idazkari nagusiaren arabera, lehen dosia hartu duten pertsonak bigarren dosirik gabe ez geratzeko: «Lehen dosia hartu dutenei bigarrena jartzeko aukera eman behar zaie, bestela eraginkortasunik ez du izango». Gaineratu du gobernua horretan ari dela lanean eta txertaketaren zenbakiek gora egingo dutela zalantzarik gabe.\nEgoera berezi honetan hitz egiteko eta akordioetara heltzeko prest\nEneko Anduezak, EAEko aurrekontuei dagokienez adierazi du eskuzabaltasunez jokatzeko prest eta alderdi guztiekin eztabaidatzeko prest daudela akordio batetara iristeko. «Uste dugu funtsezkoa dela akordio zabalak lortzea». EH Bildurekin izan duten lehen harremana positiboki baloratu du Anduezak. Adierazi du lehen harremanetan elkarren helburuak «urrun» egotea normala dela eta apurka apurka adostasunetara iristeko aukera ikusten duela.\nUrte erabakigarria elkarbizitzarako\nPresoen inguruko eskumenei dagokienez Eneko Anduezak, Sarek U9aren ostean aurreratu moduan, adierazi du uste duela 2021a urte gakoa izango dela presoen hurbilketari dagokionez. «Nik ulertzen dut presoen senideentzat orain arte emandako urratsak asko ez izatea». Gaineratu du presoen eskubideak kontuan hartu eta hurbilketak egin egingo direla, eta uste du orain erritmoa areagotuko dela. «Baldintzak aldatuko badira, euskal presoen egoera ere aldatu egingo da».


Maiatzaren Lehena 2017 – LabCaf\nHome/albisteak/Maiatzaren Lehena 2017\nMaiatzaren Lehena 2017\nMaiatzaren Lehena iristear dugu. Hitzordu garrantzitsua sindikatuarentzat. Aurtengoan, Bilbo, Iruñea eta Baionan “Langileok Euskal Estatua. Burujabetza osoa aldaketa sozialerako” lemapean egingo ditugun mobilizazioaten gure aldarrikapenak plazaratuko ditugu. LABek mobilizazioan kokatzen du burujabetza prozesurako giltza eta hala erakutsiko du Maiatzaren Lehenean. Erabakitzeko aukera berriro ere lapurtu nahi diguten momentu honetan, herri eta klase bezala borroka indartu behar dugu. PNV-PSE-PPk estatus politikoearen eztabaida proiektu ekonomikoaren interesen arabera kudeatu nahi dute. Beraz, 78ko iruzurra berriro gerta ez dadin borrokatuko gara!\nTestuinguru politiko berezian datorkigu aurtengo Maiatzaren Lehena, garai berri bati ateak irekitzeko baldintzak daude. ETAren armagabetzea burutu den honetan, euskal preso eta iheslarien etxeratzean urratsak emateko garaia da, elkarbizitzan aurrera egiteko momentua da, auzi politikoari benetako konponbidea emateko garaia da. Bide hau jorratzeko aukerak ematen dituen mapa instituzionala ere badaukagula azpimarratu behar da: Ipar Euskal Herrian Herri Elkargoa osatu da, Nafarroan Aldaketaren Gobernua hainbat urrats eman ditu eta EAEn erabakitzeko eskubidearen aldeko gehiengo parlamentarioa dago.\nEsparru sindikalean ere, garai berri bat irekitzeko ahaleginetan gabiltza. Gure lehentasuna burujabetza prozesua martxan jartzea da. Hain zuzen ere, eredu ekonomiko eta sozial bidegabe hau errotik aldatzeko eta euskal sozialismoa eraikitzeko euskal estatu behar dugu eta burujabetza prozesua da helmuga horretara eramango gaituen bidea.\nArlo instituzionalean, sozialean, zein sindikalean burujabetzaren alde iniziatiba berriak eta sendoak hartzeko momentua da. Gaurko estatus politikoa gainditzeko bideak marraztea eta horiek jorratzeko urratsak emateko unea da. Norabide horretan lehen urratsa estatus berriei buruzko erabakiak herritarren esku egongo direla ziurtatzea izango da. Sozialean ere aurrera egin behar dugu, egoera politiko eta soziala aldatu nahi dutenen arteko adostasunak eraikitzen jarraituz. Zentzu horretan ezinbesteko tresna izango da Karta Soziala. Eta eremu sindikalari dagokionean, gure iritziz, geroz eta sendoago den gehiengo sindikal abertzaleak egoera sozioekonomikoa aldatzeko aukerak emango dizkigun prozesu politikoaren akuilu izan behar dugu.\nBurujabetzaren bidea nagusitzea da gure erronka. Erabakitzeko aukera berriro ere lapurtu nahi diguten momentu honetan, herri eta klase bezala borroka indartu behar dugu. PNV-PSE-PPk estatus politikoearen eztabaida proiektu ekonomikoaren interesen arabera kudeatu nahi dute. Beraz 78ko iruzurra berriro gerta ez dadin borrokatuko gara. Era berean Nafarroan sortu diren aldaketarako aukerak baliatu behar ditugu aldaketak politika errealetara itsi daitezen. Guzti hau lortzeko bide bat eta bakarra ikusten du LABek: mobilizatzea. Mobilizatzen jarraituko dugu instituzioak aldaketa prozesuaren zerbitzure jar daitezen, baita gure etorkizunaren jabe egingo gaituen marko politikoa lortzeko ere.


Kaka burutik behera - Busturialdeko Hitza : Busturialdeko Hitza\nKoronabirusa dela-eta «erantzukizun kolektiboaz» hainbeste hitz egiten denean, gure eskualdea eukaliptoz betetzen doa. Galizia bat bihurtu nahi dugu basogintzari dagokionez?\nEz duzue inoiz sentsazio hori izan, bata besteari, geure buruari, alegia, kaka burutik behera egiten gabiltzala? Larrosa kolorekoa ez, baina mundua begi alaiez begiratzen ahalegintzen naiz; hala eta guztiz, batzuetan kaka burutik behera egiten gabiltzala iruditzen zait.\nNola ulertu daiteke bestela klima aldaketa gainean izanda eta suteak, lehorteak eta kalamidade guztien abarra buru gainean zintzilik ditugunean? Nola ulertu daiteke koronabirusa dela-eta «erantzukizun kolektiboaz» hainbeste hitz egiten denean, gure eskualdea (eta alboko eskualdean irakurtzen duzuenontzat zuen eskualdean antzera gertatzen ariko da) eukaliptoz betetzen joatea? Galizia bat bihurtu nahi dugu basogintzari dagokionez?\nEukaliptoak «dirua ematen duela» diote hori defendatzen dutenek. Gainera, «nik nire lurrarekin nahi dudana egiten dut» gaineratzen duenik ere bada, nahiz eta hor erortzen den euri ura, bioaniztasuna, lurrari eustea eta abar luze bat denon ondare izan eta horien ondorioak denon artean ordaindu beharko ditugun. Eta zera, kuriosoa, burubelarri aro digitalean sartuta gauden honetan, dirua ematen duen egurrra papera egiteko erabiltzen dena da.\nGeure buruari kaka egiten diogu. Lurra lehortzen duen eukaliptoa landatzen dugun artean, gure udal ordezkariek bertoko ur partzuergoa bertan behera utzi eta Bilbao Bizkaia Ur Partzuergoan sartu eta ura Arabako lurretatik ekartzea erabaki dute. Antza, Jangoikoa eta haritz baten azpian sinatzen ziren foruak maite zituztenek nahiago dute Jangoikoaren hitza eukalipto baten azpian jasotzea. Eta entzun, Jangoikoaren hitza entzungo da hor, txoriak ez baitira entzuten eukalipto basoetan. Egin ezazue aproba.\nJeltzaleok ez garen besteok, tira, hor gabiltza, udaletxeetan beldur jendea haserretuko zaigun edo zer begira, lurraren aberastasuna agortzen doan bitartean.\nEh, ni ez nagoela eukaliptoen kontra, urte batzuk barru gure nekazal turismoan bezero piloa izango ditugu «eukalipto arnas bainuak» hartzera etorriko direnak eta. Biriketako arazoa duten jubilatuen Benidorm berria izango da Urdaibai.\nUne hori heldu bitartean, Gernikako Plazan baserritar eta herritarroi kaka buruan egiten digutenak usoak dira. Horiek ere ezin baitira eukalipto artean bizi.


Hautatuak Kutxa Kultur Musika 2020 egoitza-programarako sei taldeak - Kutxa Fundazioa\nHautatuak Kutxa Kultur Musika 2020 egoitza-programarako sei taldeak\nNoiz sortua: 22 Azaroa 2019\nOnartze-epea amaituta, 116 proposamen aurkeztu dira Kutxa Kultur Musika 2020 egonaldi programan parte hartzeko deialdira, guztiak artista gipuzkoarrenak.\nHauek dira sei aukeratuak: Siete C, Beste Urtaroak, Indian Feathers, Lemy River, Cônvoi eta Idoia Asurmendi.\n2011n "Familia" diskoa argitaratu zuten modu independentean. Hainbat kontzertu eta urtebeteko atsedenaldi luzea egin ondoren, 2014an "Jóvenes en celo" izeneko EPa argitaratu zuten, soinu bizi eta elektriko gehiagorekin, baina taldea bereizten duen funtsa mantentzen. 2015ean taldekide berriak sartu ziren eta horren emaitza dira 2016ko "Buenos Vivientes" eta 2018ko “Gen nómada” EPak. “Buenos Vivientes” EPan abesti introspektiboak dira, esperientzia azido eta malenkoniatsuak kontatzen dituztenak. “Gen nómada” berriz, espiritu kritiko musikaleko zurrunbilo bat da, taldearen identifikazio zigilu akustikoak ahaztu gabe.\nIker lauroba, Leire Letu, Olaia Inziarte Urbil artolak eta Llillena Susselek osatzen dute Beste Urtaroak. Ikerren orain arteko diskoetako abestiak hartu eta folk esparrura eraman dituzte, horretarako instrumentu ezberdinak erabiliz: gitarra, piano, lap-steel, ukelele, banjo, cavaquinho... Beraien asmoa da beste herrialdeetako instrumentuak gure kulturan txertatzea. Une berean urtaro ezberdinak dira munduko hainbat lekuetan, eta nolabait denak elkartu nahi dituzte beraien musikan.\nLemy River, “Peachy Joke” taldeko lider eta konpositore izan zena, Bartzelona utzi eta bere taldekideekin Euskal Herrira itzuli da musika proiektu berri, bestelako eta harrigarri batekin. Hainbat estilotan mugitzen da. Pop, psikodelia eta elektronikako pintzelkada batzuk egiten ditu. Baina Lemyk dio ez daukala norabide argirik, abesti bakoitza norbanako berri bat dela eta nahi duen bezala janzten duela. Oso laster argitaratuko duten EPtik lehen gaia, “Control,” kaleratu berri dute. EPan 4 abesti daude duela bi urte grabatuak Hans Kruger-en Montreal Estudios-en Small Signs/Honoluluko Lea-ren eta “Peachy Joke”ko Bop-en laguntzaz.\nCônvoi bi musika zale amorratuk sortua da, musika-ekoizpenaren etapetako bakoitzarekin gozatzen dute; egia esateko, 2020an argitaratzeko asmoa duten mixtape osatuko duten abestiak konposatu, ekoitzi, grabatu, nahastu eta masterizatu dituzte. Polaroid post-punk talde donostiarraren parte izan ziren lehen, etapa berri honetan atzera utzi dute giro ilunen soinu bereizgarri hori, kolore gehiagoko gaiak hartu dituzte askotariko testurengatik nabarmentzen direnak, elementu elektronikoak sartu izanari esker eta uhin eklektikoago batetik igarotzen dira, non gai bakoitzak duen nortasun propioa.\nIdoia Asurmendiri musikarekiko zaletasuna familia girotik datorkio eta txikitatik hasi zen etxeko musika-instrumentuekin esperimentatzen. Aisialdia ere horretan eman du urte luzez, abesbatza ezberdinetan parte hartuz eta piano ikasketak burutuz. Bestalde, aurten hasi ditu Musikako ikasketak pedagogiako espezialitatean Musikenen. Duela urte batzuk, inguruko herrietan kontzertuak ematen hasi zen bakarlari bezala. Hasieran, euskal abestien zein kanpoko pop-rock eta soul estiloko abestien bertsioak egiten zituen bakarrik, baina orain kantuak ere konposatzen ditu eta hainbat kasutan poesia egiten duen lagun baten lanak berearekin uztartzen ditu.


Gure Esku Dagok adierazpena herriratzeko festa egingo du Bermeon - Busturialdeko Hitza : Busturialdeko Hitza\nGure Esku Dagok adierazpena herriratzeko festa egingo du Bermeon\nZapatuan egingo dute ospakizuna, eta parte hartzeko deia egin die bermeotar denei. 12:00etan emango diote hasiera festari, Lameran. Umeak jolasean diren bitartean, hautestontzi handi bat egingo dute oihalekin, Gathom rap abeslariaren musikak girotuta. 13:00etan kalejira egingo dute, Goiko plazatik Lameraraino. Kankinkabara txistulri taldearen laguntza izango dute, eta herriko talde eta norbanakoei dei egin diete zeinek bere aldarrikapenaren banderola eraman dezan. 13:30ean, kalejirari harrera egingo diote Lameran: txalapartariak, adar-jotzaileak, irrintzilariak, bertsolariak… Adierazpena irakrri eta amaiera emango diote ekitaldiari. Bermeoko Gure Esku Dagok erabakitzeko eskubidea gauzatzeko nahia agertu zuen otsailean, eta 2017ko apirilean galdeketa egiteko asmoa agertu zuen. Hala, eskura plana aurkeztu eta adierazpena adostu zuen erabakitzeko eskubidearen aldeko taldeak, joan den apirilean.\nErlazionatutako edukia2017ko apirilean egin gura du galdeketa Bermeoko Gure Esku Dagok


Tortura, zuzenbidearen ukoa - GARA\nTortura, zuzenbidearen ukoa\nGobernuko presidente batek, epaile batek edo polizia buru batek bere estatuan ez dela torturatzen esateak ez du bermatzen estatu horretan torturarik ez existitzea. Epaitegiek torturatzeagatik zigor gutxi ezarri izanak ez du esan nahi tortura ez dela sistematikoa. Estatu batek torturaren kontrako hamaika hitzarmen sinatu izanak ez du esan nahi estatu horretako ziegetan atxilotuak hil nahi izateraino -eta batzuetan hiltzeraino- txikitzen ez dituztenik.\nHori ez da horrela nik diodalako, Amnesty Internationalen azken txostena irakurritakoan edozeinek ondorioztatuko lukeelako baizik. Txosten horren arabera, Estatu espainolak ez ditu betetzen sinatuta dauzkan hitzarmenak eta horiek agintzen dituzten protokoloak.\nGaldera laño bat: Zergatik zuzenbidezko estatu batek -eurek esaten duten moduan- erabiltzen du horrelako tresna ilegala terrorismoari -eurek esaten duten bezala- eta, bide batez, disidentzia orori aurre egiteko? Erantzun enpiriko bat: tresna baliogarria duelako, bestela ez luke erabiliko eta, hartara, ez lituzke jasan behar AI, TAT eta are NBEko gogaikarri horiek bere zuzenbidezko izaera kolokan jartzen. Eta terroristak -eurek esaten duten moduan-...? Horiek ez dira zuzenbidezko estatua, bistan da, eta harrapatzen dituztenean torturatu eta zigor ikaragarriak ezartzen dizkie zuzenbidezko estatuak -eurek esaten duten moduan-, baita normalizazio eta bake prozesu baten barneko elkarrizketak abian ziren bitartean ere. Eta torturaren susmoa astintzeko bere sotoetara argia eraman beharrean, areago iluntzen ditu eta torturatuaren salaketa haren kontrako akusazio bihurtzen.\nInor gutxik ukatzen du herri honetan dugun arazo mingarriari irtenbide justua bilatu eta aurkitzeko elkarrizketa beharrezkoa dela, bakean eta denon artean adostu beharreko moduan bizitzeko eskubidea dugula; horregatik, inork ez du hura zapuzteko eskubiderik. Ezin da etsi haren bila, ezin nekatu. Eta, zalantzarik gabe, tortura desagerrarazteak elkarrizketa horretara hurbilduko gintuzke. Atxilotutako herritarrak ez torturatzea, zuzenbidezko estatu bati eskatu beharreko gutxieneko bat.


AFA-DFA - Arabako artisau garagardoaren azokak probatze iruzkindunak eta dastaketak eskainiko ditu.\nCurrent: Arabako artisau garagardoaren azokak probatze iruzkindunak eta dastaketak eskainiko ditu.\nArabako artisau garagardoaren azokak probatze iruzkindunak eta dastaketak eskainiko ditu.\nLarunbat honetan izango da, Burulleria plazan. FEDASOC elkarteak antolatu du foru aldundiaren babesarekin.\nGasteiz, 2018ko urriaren 26a. Arabako artisau garagardoaren azokak garagardoa artisau eran egiten duten tokiko enpresa nagusienak bilduko ditu datorren azaroaren 3an, larunbatean, Gasteizko Burulleria plazan. Programaren barruan honakoak egongo dira: garagardo salmenta eta dastatzea, garagardo probatze iruzkindunak, zuzeneko musika eta saltoki gastronomikoak.\nGasteiz On elkarteko kide den Erdi Aroko Hiriguneko Denden eta Zerbitzuen Federazioak (FEDASOC) Arabako Foru Aldundiaren Enplegu, Merkataritza eta Turismo Sustapenaren Sailaren laguntzarekin antolatu du ekitaldi hau, tokiko produktuak sustatzeko eta, era berean, bisitariei eta gasteiztarrei hiriko Erdi Aroko Almendra betean ekitaldi hau eskaintzeko\nCristina González Arabako Foru Aldundiaren Enplegu, Merkataritza eta Turismo Sustapenaren Sailaren diputatuak eta Patricia García Gasteiz On-eko kudeatzaileak prentsaurrekoa eskaini dute gaur Arabako Artisau Garagardoaren Azoka aurkezteko. Horrez gain, Gasteizen eta Araban turismo jarduera eta eskaintza sortzeko lankidetza publikoaren eta pribatuaren emaitza onaren eredutzat jarri dute ekimen gastronomiko hori.\nPretsa Oharra jaitsi ezazu


Euskararen Nazioarteko Eguna jarduerez lepo dator aurten – Irunero\nPosted on 2013(e)ko azaroak 17 by Irunero\nAbenduaren 3an Euskararen Nazioarteko Eguna ospatuko da. Aurtengo jarduera egitaraua inoiz baino mardulago datorkigu, euskaraz bizitzeko nahia plazara ateratzeko xedez.\nAzaroaren 16tik hasita abenduaren 5era arte hainbat ekitaldi antolatu dira Irunen herri ekimenez batzuk, erakundeenez besteak.\nEkintza andana dakar datozen asteotako agendak eta… denak euskaraz!\nKultura, gastronomia, jaia, musika, dantza, artea zein jolasak, edozein adinekoentzat, euskara ikasten ari direnentzat eta eskaraz bizi direnentzat.\nErakundeetatik antolatutakoen artean Ika Mizka izenekoa da berrinkuntzetako bat, aurten lehenbizikoz Irunen ere burutuko dena. Euskaraz eta euskara bizitzeko moduez hitz egin eta eztabaidatzea du xede (Hurrengo orrialdean zertan datzan irakur daiteke).\nHerri ekimeneko egitarau luzea\nHerri ekimeneko egitaraua apailatzeaz Irungo hainbat elkarte eta talde arduratu dira. Aurreko urteetan lanean aritu izan dira da talde zenbait bat baina iaz Euskararen Nazioarteko Eguna kari astebeteko jarduera sorta prestatzeko talde kopurua handitu zen eta “2013rako atxikimendu gehiago lortu ditugu”, azaldu du batzordekide batek.\nHemendik aitzina are indar gehiago batu nahi dituzte “gure herrian euskarak duen presentzia urriarengatik kezkatuta gaudelako, normalkuntza bidean eragin ahal izateko”. Bide horretan aurrera egiteko “zenbait egunetan egingo diren ekintzak nahikoa ez direla helarazi nahi diote gizarteari “baina gutxienez kontzientziak astindu nahi genituzke”.\nHerri batzordeak irundar guztiei dei egin die jardueretan parte hartzera eta euskaraz ongi pasatzera.\nPosted in InformazioaTagged Euskararen Nazioarteko Eguna


Xbel zabukatu egiten da eta ate ondoko esekitokia botatzen du lurrera. Ge...\n...>atzeko ardatzari dagokionez.Kontuan izan! Zabukatzea Newtonen hirugarren legearen eraginez sortzen da, ekintza e...\n...earen desplazamenduen ondorioakDesplazamendu bertikalek - zabukatzea- eta alboko desplazamenduek -kulunka- eragin negatiboa dute...\n...> lortzeko.Jarduerak1. Definitu itzazu ibilgailuaren zabukatzea eta kulunka. Zer arrazoik eragiten dituzte fenomeno horiek?...\n...> gurdiak.o Ibilgailuaren abiadura-aldaketengatik; zabukatzea esaten zaien desplazamenduak eragiten dituzte.o Azeleratzea...\n...egin zen garraiolariak berriro aurrerantz zabukatu zirenean, eta aldi bertsuan ohartu nintzen nola basa taldea...\n...>, hipotesi mordo batek erasorik, hauen artean zabukatzen zen, itsasora eramandako upel huts bat bezala uhinen gainea...\n...bitate zentroa bilatu nahian bere ardatzaren inguruan zabukatuz, ni bezala, noizbait izan al dut nik grabitate zentrorik, e...


Euskaldun elebakarraren komeriak | barretartia\nEuskaldun elebakarraren komeriak\nnoviembre 20, 2013 · de barretartia\t· en Irakurtzeko.\t·\nEuskara dela eta asko sufritu izan dugu euskaldunok, baina garai zailenetan ere irribarrea azaleratzeko arrazoiak izan ditugu gure artean. Oraintxe kontatuko dizkizuedan hiru pasarte hauek egiazkoak dira, usurbildarrei jazotakoak, gainera.\nGarai batean guardia zibilak baserriz baserri ibiltzen ziren firma bila, holako edo halako baserriraino iritsi zirela ziurtatzeko. Halako batean, usurbilgo baserritar batek ikusi omen zituen guardia zibilak bere baserrirantz etortzen eta neskameari esan zion: “Aizan, guradia zibilak zatoztin eta firmatuyen”. Eta neskameak: “Ez nik! Nik erropa plantxatu behar det orain”. “Kaguen sos!”, esan zuen orduan gure baserritarrak, ez baitzakien ia gazteleraz, “neronek hartu beharko ditut ba!”. Guardia zibilak atera iristen ari ziren bezala hortxe ateratzen da gure gizona beraiengana eta zera esaten die: “!Holaaa! !Buenos días!!Buen tiempo!” eta jarraian: “nik esan behar dittudanak esan dizkit, hortik aurrerakuak zeok esan beharko dittuzue!”.\nAtta semea garo gurdiarekin bidean zihoazen. Eta orduan semeak: “Atta, zubi erdin guardia zibila dago eta zuk esan beharko diezu pixka bat apartatzeko, nik kastillanoz ez dakit eta”. Attak baietz, bera egingo zela kargu eta zubira iristean, hauxe bota omen zien guardia zibiliei: “Qué hay! Vete un poco más auntxaxio si no quieres que te bultze!”.\nUsurbildar bat trena hartzeko presaz zebilen, eta Tomaxeneko tabernan kafe bat hatzera geratu omen zen. Taberna hartan Juanitak lan egiten omen zuen eta hari esan omen zion: “Juanita, !saca café!” (bera euskalduna zen, ordea). Juanitak kafea atera zion, baina artean oso beroa zegoen eta bestetik trena ere harrapatu nahi zuenez, kafeari txurruta egin zion presaren presaz eta noski, erre egin zituen ezpainak. Eta hala esan omen zion Juanitari gure gizonak: “!Qué café más calor, María santísima!”.\n← Asteko txiolaria: @gaiztoxamarra\nAsteko txiolaria: @bsarasola →\n@alaine_agirre https://t.co/mveNzkYUb9 16 hours ago\nTobi beti amaren inguruan #Gaztaña https://t.co/OJG9ISOmjf 19 hours ago


Santutegi (judaismoa) - Wikipedia, entziklopedia askea.\nArtikulu hau judutarren tenpluko egiturari buruzkoa da; beste esanahietarako, ikus «Santutegi (argipena)».\nSantutegi edo toki santu-santua (latinez sanctsantorum) Antzinako Israelgo judutarren Tabernakuluaren eta Jerusalemeko tenpluaren parte bat zen, tenpluaren aurrealdea.\nJerusalemgo tenpluaren berregiketa honetan, alderdi arrosa da santutegia.\nTora liburu sakratuak tenpluko parterik pribatuena eta sakratuena gisa deskribatzen du. Kristauen Biblian ere aipu ugari daude Itun Zaharrean, eta Elizen Arteko Biblian, euskaraz, santutegi hitza erabiltzen da egitura deskribatzeko.\nJerusalemgo tenpluaren santutegian gordetzen judurarren Itun-kutxa non Jainkoak Moisesi Sinai mendian eman zizkion Hamar Aginduak jasoak zeuden. Israelgo apaiz nagusia soilik sartzen ahñ zen gune horretan, eta hori bakarrik egin zuen barkamen egunean, Yom Kippur izeneko jai-egun liturgikoan.\n↑ «Egungo Euskararen Hiztegia (EEH) - UPV/EHU» ehu.eus (Noiz kontsultatua: 2019-05-23).\nAzken aldaketa 5 urria 2020(e)an, 19:39(e)tan


Slots Archives | ExpressCasino.com - Online eta Mugikorretarako Slots Jackpots!\tSlots Archives | ExpressCasino.com - Online eta Mugikorretarako Slots Jackpots!\nIzenburua : Finn eta Swirly Spin ™\nIzenburua : Otsoa\nIzenburua : Foxinek irabazi du\nIzenburua : Ortzadarraren aberastasuna zirrikitua\nOrtzadarraren aberastasuna zirrikitua\nIzenburua : Gonzoren bilaketak\nIzenburua : Game of Thrones\nIzenburua : Maitagarrien kondairak: Hansel eta Gretel\nMaitagarrien kondairak: Hansel eta Gretel\nExpress Casino - Lineako zirrikituak\nExpress Casino - Aisialdirako helmuga gogokoena Kasinoko jokalari guztientzat - Erreproduzitu!\nOngi etorri Express Casino-ra, Erresuma Batuko lineako kasino fidagarri, dibertigarri eta erakargarri bat. Lineako zirrikituen bildumarik zoragarriena gure kasinoan topa dezakezu. Gure lema entretenimendua eskaintzea da gure lineako zirrikitu nagusien bidez.\nGuns N 'Roses, Drive: Multiplier Mayhem, Starburst, Spinata Grande eta beste hainbat abentura-abentura ditugu. Slot Klasiko hauek zure Blackberry, Android, iPhone eta Windows gailu mugikorretan erreproduzitu daitezke, beraz ziurtatu frolika bikain hauek jolasten dituzula eta zure bonus doako doako eskaintzak erabiltzen dituzula.\nExpress Casino-k Promozio zoragarriak eskaintzen ditu jokalari berri guztientzat. Eman izena!\nExpress Casino-n, jokalari berriei harrera paketerik onena ematen ahalegintzen gara. Beraz, eman izena dohainik eta aprobetxatu 100% bonus bikain bat £ 200 arte!\nEman izena gaur eta abantaila guztiak zureak izan daitezke. Gainera, astero eta hileroko promozio zoragarriak gehitzen jarraitzen dugu. Jarrai ezazu gure kasinoa bisitatzen azken promozioak eta bonus eskaintzak ikusteko.\nJoko segurua ingurunea\nJokalari guztiei ingurune seguruagoa eskaintzea eta segurtasun arau guztiak jarraitzen ditugula ziurtatzen dugu, gure jokalariek gure kasinoan jolasten duten bitartean edo dirua gordetzerakoan edo dirua kentzerakoan gure eragozpenari aurre egiteko.\nLagunarteko Bezeroarentzako Arreta\nJende onena dugu bezeroarentzako zerbitzua, eta talde gisa, laguntza handia eskaintzen diegu gure jokalariei.\nBonus eskaintzak lineako zirrikituetan\nExpress Casino-k Gonzo's Quest, Starburst eta antzeko joko bikainak eskaintzen dituzten joko interesgarriak eskaintzen ditu. Egiaztatu eskaintza garaian joko hauetakoren bat jolastu duzula eta zure abantaila guztiak zure kontuan gehitzen direla ziurtatuko dugula.\nEgin izena gaur eta jolastu Slotko edozein joko eta eman doako bira bikainak eta beste hainbat sari irabazteko aukera. Azkar! Sartu gure kasinoan gaur!\nExpress Casino-k slots ezagunenak ditu, hala nola Gods of Giza, Robyn, A Dragon's Story, NRVNA, Jimi Hendrix eta antzeko lineako zirrikituak. Zirrikitu hauek zoragarriak dira eta puntako grafikoak dituzte, ziurtatu jolas horiek gure kasinoan jolasteko.\nOngi etorria eskaintza Express Casino-n. Hartu itzazu orain!\nGure Kasinoa doako bira moduko promozio onenak eskaintzen ari dira, eta ongi etorriak, beraz sartu gure kasinoan gaur eta aprobetxatu eskaintza bikain hauek.


Antsietate-sintomak dituzten pertsonek oinarrizko neurri batzuk dituzte hari aurre egiten laguntzeko.\nNola lortu antsietatea ez areagotzea?\nLehenik eta behin, ez zaio utzi behar antsietateari handitzen joan dadin. Horretarako, aldaketa batzuk egin beharko dituzu zure bizitza-estiloan:\nEgin ariketa fisikoa (ibili, igeri egin...).\nEz saiatu dena batera egiten. Erabaki zer den derrigor egin beharrekoa eta zer utz dezakezun beste baterako.\nHartu denbora zure buruari eskaintzeko (bainu goxo bat hartu, lagun batekin elkartu, bizilagun batekin pasieran ibili edo lehen zuretzat atsegina zen jardueraren bat egin).\nHelburu errealistak jarri, lortzeko modukoak direnak.\nAztertu zure burua, ikasi zer gertatzen zaizun antsietatea duzunean, eta sintomak hasi ordurako detektatu. Antsietatea askoz ere errazago kontrolatzen da lehen sintomak hasi berritan.\nGertaeraren batek sortzen badizu antsietatea, saiatu egoera aldatzen.\nHona hemen erlaxatzen ikasteko oinarrizko ariketa batzuk. Hasteko, etzan inork enbarazurik egingo ez dizun toki batean. Kendu estutzen dizun arropa eta enbarazu egiten dizun guztia (erlojuak, oinetakoak eta abar).\nAriketa bakoitzean, 10 segundoz tenkatu behar duzu giharra, tentsioa sumatzeko moduan. Gero, askatu tentsioa 15 bat segundoz, giharrak erlaxatzeko moduan. Ikus zer alde dagoen giharrak tenkatuta edo erlaxatuta izatearen artean (bigarren sentipen hori askoz atseginagoa da). Giharren tentsioa askatu ondoren, ez berriz tenkatu.\nHasi arnasa sakon hartzen eta airea mantso-mantso kanporatzen.\nItxi eskuak indarrez; erlaxatu.\nLuzatu hatzak; erlaxatu.\nBizepsak eta trizepsak:\nTenkatu bizepsak (besoetako bolak); erlaxatu.\nTenkatu trizepsak (besoei beherantz bultza eginez); erlaxatu.\nBota atzerantz; erlaxatu.\nBota aurrerantz; erlaxatu.\nOkertu eskuinerantz; erlaxatu.\nOkertu ezkerrerantz; erlaxatu.\nEraman burua aurrerantz, kokotsarekin bularraldea ukitu arte; erlaxatu.\nGihar asko daude aurpegian, baina zentratu begietan eta masail-hezurretan.\nIreki begiak eta ahoa ahal bezainbat, kopeta zimurtu arte.\nItxi begiak ahalik eta indar handienaz, eta estutu masail-hezurrak; erlaxatu.\nAhalik eta sakonen hartu arnasa, aireari biriketan eutsiz; bota arnasa.\nBota arnas guztia, birikak guztiz hustu arte; hartu airea, eta normal hartu arnasa.\nSorbaldak lurrean daudela, bultza gorputz-enborrari aurrerantz, bizkar osoa tolestu arte; erlaxatu.\nAhalik eta gehien sartu barrurantz, bizkarrezurra ukitu nahiko balu bezala; erlaxatu.\nKanporantz bultza, gogor-gogor jarrita; erlaxatu.\nZangosagarrak eta hankak:\nTolestu hankak behatzak burura begira geratu arte; erlaxatu.\nTolestu hankak kontrako noranzkoan; erlaxatu.\nAriketa horiek egin ondoren, irudikatu egoera atsegin bat, gustura sentitzeko modukoa. Imajinatu egoera xehetasun guztiekin: soinuak, usainak... eta gozatu nahi duzun beste.\nZer egin kezkarekin?\nLehenik eta behin, ikasi behar duzu benetako kezkak eta benetakoak ez direnak bereizten.\nBenetako kezka da benetako arazo baten aurrean sortzen dena. Horrek esan nahi du zuk zerbait egin dezakezula egoera hobetzeko. Adibidez, arazo ekonomikoak badituzu, pentsatu beharko duzu nola aurreztu dezakezun, zerbait sal dezakezun edo mailegu bat eska dezakezun. Ez jokatu arazorik ez bazenu bezala, ez da bera bakarrik konponduko eta. Benetako kezken aurrean, jardun egin beharko duzu.\nBenetakoa ez den kezka imajinatutako arazo bat da. Adibidez: bularrean mina duzula eta medikuarengana joan zara, eta hark, aztertu ondoren, esan dizu ez duzula bihotzeko gaixotasunik eta min hori antsietatearen ondorioa dela; zuk, ordea, jarraitzen duzu pentsatzen bihotzeko gaixotasun bat duzula.\nIzan litezkeen gertaerengatik kezkatzea; nahiz eta litekeena den gertatzea, ez daukagu gertatutako direlako ziurtasunik. Adibidez, lanetik botatzeko arriskua.\nBenetako kezka, baina aldatu ezin duguna; benetako arazo bat da, baina ez dago gure esku hura konpontzea. Modu horretakoak dira maite dugun pertsona baten gaixotasun sendaezin bat edo bikotekidearekin ditugun arazoak.\nZer egin benetakoak ez diren kezkekin, ziurgabetasunekin edo benetakoak izan arren aldatu ezin ditugunekin?\nKezkatzen hasten zarenean, saiatu pentsamendu horren ordez beste bat, arrazionalagoa, izaten. Adibidez, pentsatzen ari bazara "bihotzekoa izango dut", esan egia zure buruari: "sentipen hori antsietateak eragin dit, eta ez arazo fisiko batek". Saiatu gauzak ez puzten ("dena gaizki ateratzen zait"), eta izan errealistagoa ("autoa hondatzeak ez du esan nahi dena gaizki irteten zaidanik").\nKezkatuta jarraitzen baduzu, beste nonbait jarri arreta. Ez utzi zure buruari kezkatuta egoten. Begiratu zer ari den gertatzen zure inguruan. Bai adimena eta bai gorputza aktibo eduki. Buru-jarduerak (adibidez, gurutzegramak egiteak) eta jarduera fisikoak (ibiltzeak) lagunduko dizute arreta beste nonbait jartzen, kezkatzeari utzi nahi diozunean.\nSaiatu ez gehiegi hitz egiten zure kezka irrazionalei buruz, haiei buruz hitz egiteak buruan edukitzen laguntzen baitu.\nBenetakoak ez diren kezkek okerrena gertatuko dela pentsaraztera eramaten gaituzte, askotan. Galdetu zure buruari zenbateko aukera dagoen hainbeste kezkatzen zaituen hori gertatzeko, eta zer egin dezakezun.\nNola egin aurre egoera zailei\nAntsietatea dugunean, bere horretan uzten ditugu arazoak askotan, konpontzen saiatu beharrean. Egin plan bat saihesten ari zaren egoerei aurre egiteko:\nZehaztu zer aldatu nahi duzun. Zehaztu zer aldatu nahi duzun. Adibidez: kalera irtetea edo jendearekin egotea saihesten ari zara? Bada, horixe egin behar duzu. Osatu zerrenda bat egoera horiekin.\nKonturatu zaitez zer egoerak sortzen dizun antsietatea: Askotan saihestuko dituzu egoera horiek. Zure antsietatea gainditzeko, horiek saihesteari utzi beharko diozu.\nErrazenetik hasi: Antsietatea eragiten dizun baina zure burua hori gainditzeko moduan ikusten duzun egoera batetik hasi. Pixkanaka joan behar da.\nEgunero aritu, modu erregularrean eta luzaro: Gutxienez egunean behin egin aurre egoera zailei, antsietatea desagertu arte. Zenbat eta gehiago aritu, orduan eta azkarrago egingo duzu aurrera.\nEskatu laguntza etxekoei eta lagunei: Zure familiaren eta zure lagunen babesa oso garrantzitsua da. Gainera, lehen pausoak ematean, litekeena da laguntza behar izatea egoera zailei aurre egiteko.\nIkusi zer moduz ari zaren: Eguneroko bat erabili, egiten duzunaz jabetzeko.\nLasai mugitu eta hartu arnasa: Erabili ikasitako erlaxazio-teknikak.\nPixkanaka egin aurrera: Lehen aldiz egoera zailei aurre egin eta hobeto sentitzen zarenean, hautatu beste egoera batzuk, pixka bat zailagoak.\nSaiatua izan: Batzuetan, antsietatea sentitzen duzunean, tentazioa izango duzu planifikatutako zerbait ahazteko. Ez bilatu aitzakiarik. Oso garrantzitsua da zailtasunei aurre egitea, zauden egoeran zaudela ere.\nZer egin funtzionatzen ez badu:\nAurrerapausoak eten badira, bilatu tarteko pausoak.\nBeste batzuei laguntza handiagoa eskatu zailak iruditzen zaizkizun gauzak egiteko.\nDenbora gehiago hartu erlaxatzeko eta gustuko dituzun gauzak egiteko.\nIndartu zure burua: Saritu zure burua aurrera egiten duzunean.\nAldatu sentitzeko modua: Gauza zailak egitean, antsietatea sentituko duzu hasieran. Behin eta berriro egoera horiei aurre eginda bakarrik lortuko duzu hobeto sentitzea.\nNola egin aurre izu-sentipenei\nIzua antsietate handi gisa definitzen da. Batzuetan krisi moduan gertatzen da, eta oso desatsegina bada ere, ez da kaltegarria eta arintzen da. Jakin zer egin dezakezun horrelako krisiren bat izanez gero:\nGogorarazi zure buruari izuak ez duela min fisikorik eragiten. Sentsazio desatseginak dira, baina ez arriskutsuak. Lasai egon, ez da ezer txarragorik gertatuko.\nEz mugitu zauden tokitik: Ez egin ihes zauden tokitik. Ihes egiteak okertu egiten ditu gauzak. Geratu zauden tokian, eta, ahal baduzu, eseri. Itxaron tartetxo bat, beldurra pasatu arte. Ez egin haren aurka, eta ez ihes egin. Besterik gabe, onartu ezazu.\nPolikiago hartu arnasa, eta sakonki. Aukera ona da antsietateari aurre egiteko teknikak praktikan jartzeko.\nDistraitu: Saia zaitez izu-sentsazioetatik ihes egiten. Ez handitu izua, gertatzen ari denari edo gerta litekeenari buruzko pentsamendu beldurgarriekin.\nEsan zure buruari gai zarela une hori bizitzeko, naiz eta une txarra izan. Saiatu ahalik eta modu positiboenean pentsatzen.\nNola sendatzen da antsietate-asaldu bat?\nGarrantzitsua da jakitea antsietate-asaldu bat ez dela une batetik bestera sendatzen, ez eta modu uniforme batean ere. Izan ere, jende gehienak gorabeherak izaten ditu sendatze-prozesuan.\nAtzerapausoak ikaskuntza guztien parte dira. Egun edo une txarrak izateak ez zaitu adoregabetu behar; sendatze-prozesuaren parte dira. Hobeto sentitzen hasi eta gero antsietate-gertaeraren bat baduzu, ez kezkatu; ez zara hasieran bezain gaizki jarriko. Antsietate-asaldu bat izan ondoren, ohikoena da sintoma guztiak ez desagertzea aldi berean; pixkanaka-pixkanaka arinduz joango dira, eta, gero, tarteka azalduz joango dira, desagertu arte.\nAzken eguneratzea: 2014/02/11


Txostena - Gipuzkoako Hitza\n2019, martxoak 15 gipuzkoa 108\nHainbat motatako giza eskubideen urraketak jasan dituzten 380 pertsona eta motibazio politikoko biolentziaren ondorioz gertatutako beste 36 biktima dokumentatu ditu Aranzadik Hernanin. Ondorengoak dira txostenean jasotako urraketak:\nBizitza eskubidea. Hamabost pertsonari urratu zitzaien bizitzeko eskubidea: zazpiri ETAk, lauri BVEk, biri GALek eta bati Triple A-k. Beste biktima baten kasuan, egilea ez da jakinekoa, baina susmoa da eskuin muturreko GAAE izan zela.\nOsotasun fisiko, psikiko eta morala. 248 pertsonari eragin dieten 296 kasu daude. Horietatik, torturak salatu zituzten 184k. Hemen sartzen dira, halaber, atentatuetan zaurituak, eskuin muturreko taldeen erasoak jasandakoak, bahituak…\nMehatxu larriak. 51 pertsona eta 75 kasu jasotzen ditu Aranzadiren txostenak. Espazio publikoan gertatu ziren 75 kasuetako 28, eta kolektiboren bateko pertsonen aurkakoak izan ziren mehatxu horietako 39, alderdi politikoetako militanteen aurkakoak, batik bat. Aranzadiren txostenak dio, halaber, zenbait kasutan “etengabeak” izan zirela mehatxu larriak eta izua eragiteko ekintzak, hilabete edo urteetan.\nEstortsioa. Bost kasu identifikatu ditu Aranzadik. Hiru kasu partikular eta bi enpresa. Identifikatzea eta dokumentatzea gehien kostatzen den urraketa mota dela eta atal horretan datuak herren daudela onartu du Aranzadik txostenean bertan.\nOndasun materialen kontrako atentatuak. Bi taldetan sailkatzen dira atentatuak: 39 dira pertsona fisikoen ondasun pertsonalen kontrakoak, eta 34 pertsona izan dira kaltetuak. Enpresa, alderdi politiko eta instituzioen ondasun materialen kontrako atentatuak, berriz, 182 kontabilizatu ditu Aranzadiren txostenak.\nMotibazio politikoa duten beste heriotzak. Nazioartean giza eskubideen urraketa gisa katalogatuta ez dauden hogei heriotza zenbatu ditu Aranzadik Hernanin. Horietatik bost polizia indarren kontrako borroka armatuetan (tiroketak) hil ziren, hiru lehergailuak manipulatzen ari zirela, beste hiru deportazio egoeran, bat kartzelara bisitan zihoala izandako istripuan eta beste batek bere burua hil zuen kartzelatik irten ostean. Beste kasuak “sailkatzen zailak” direla dio Aranzadik.


Xenofobia hedatzen ez uzteko | Xenofobia hedatzen ez uzteko – iparraldekohitza\nXenofobia hedatzen ez uzteko\nFrantziako SOS Racisme elkarteko adar bat abiatu berri dute Baionako ZUP auzoan,besteak beste meskitako atentatuak agerian ezarri arrazakeria borrokatzeko.\nZUP auzoko Artotekafe elkarte kafetegian Baionako SOS Racisme elkartearen adar bat sortu zuten urtarrilaren 10ean, lehen bilkura eginez. Baionako meskitako atentatuaren ondotik, denbora pasatzen ari zen, eta elkartasun martxa antolatu zuten auzotar batzuek abenduaren 15ean. SOS Racisme hor zen. Auzotar batzuk ez zuten horretan gelditu nahi, eta lan bat abiatu nahi zuten arrazakeriaren kontra.\nDjamel Mohamedi ZUPeko auzotarrak du bere gain hartu Baionako adar horren sortzea. Dioenez, ez du sekula ez alderdi politiko, ez sindikatu, ez edozein gisako egituratan militatu orain arte, baina, meskitako atentatu arrazistaren ondotik, ezinezkoa zitzaion isilik eta deus egin gabe egotea. Atentatuak “balditurik” utzi baitu, “azkarki hunki” baitu. Horiek horrela, ikusten zuen bere inguruan berean herritarrek laster paso egin zezaketela. Mohamedi: “Emozioen aldetik gauzak fite iragaten diren garai batean bizi gara. Egunak jin egunak joan, jendea ahanzten hasia zen. Jende batzuk ezagutu ditut, eta horrek nau bultzatu elkartea sortzera”.\nLehen-lehenik goraipatu du karrika hezitzaileen lana elea askatzeko eta gertatu zenaz mintzatzeko. Eta SOS Racisme elkarteak berehala iharduki zuen atentatua iragan zelarik. “Erran behar da den bezala: SOS Racisme etorri da guregana. Parte zibil gisa plantatu da, eta lan egin du Frantzia mailan gaia ager dadin. Karrika hezitzaileek —azpimarratzekoa da— eta SOS Racismek akuilatu gaituzte denak”. Mohamedik badaki SOS Racismek nolako mesfidantzak sor ditzakeen militante munduan egin dituen hautu politikoengatik. “Hasieran ez nintzen baitezpada osmosi betean SOS Racismerekin. Banekien bazuela iragan bat, joera politiko bati lotua izan dela, baina elkarte bat da. Hesiak erorarazi dituzte; herrixka bat bezala baita auzo hau, eta gure baitaratuak baikara. Halako egoeren usaia zuten halako jendeen beharra bagenuen”. Arrazakeriaren arazoa, gainera, lurraldez gaindikoa dela dio. “Badakizu, lurralde honi lotua natzaio azkar; eskualde hau biziki maite dut. Ene lehentasuna da tokiko jendeekin lan egitea, baina Baionako meskitan gertatu denak lurraldea gainditzen zuen”. Ahalak dituen tresna gisa ikusi du Frantziako elkarte gotorra. “Erakutsi didate baliagarriak direla, profesionalak. Laikoak dira, eta zuzenak horrekin. Laikotasuna guziz inportantea zait”.\nMeskitako atentatu islamofoboak anitz jende harriturik utzi ditu. Ipar Euskal Herrian gertatuko zenik nehork ez zuen baitezpada erranen, Mohamediren ustez. Bizkitartean, gertatu da, eta buru egiteko tresna baten beharra ikusi dute. “Pentsaketak egin ditut. Ipar Euskal Herriak horren beharra ote du? Arrazakeria eta laikotasunaren defendatzeko beharra ote du? Egiazki ohartu naiz nik ere begiak tapatuak nituela. Badira egunerokoan onartzen ditugun gauzak izaterik ez dutenak”. Ez baita gertakari bakarra meskitakoa. “[Frantziako] Hego-mendebaldea marranta demokratiko batek joa da. Ychouxeko erailketaren ondotik [2018ko maiatzean, auzo batek Said el-Barkaui hil zuen Landetan bost tiroz, ele arrazistak erabiliz], Baionan meskitako atentatuaren eta judu hilerrian gertatu denaren ondotik, bada arazo bat. Ez dut erraten ene eskualdea arrazista bilakatua dela, baina prebentzio lana egin nahi dut SOS Racisme dela medio. Etengabe diskriminatzen ari diren arrazistek jakin dezaten Ipar Euskal Herrian badirela euskal herritarrak eta euskal herritar-frantsesak hautatu dutenak elkarte horren erabiltzea tresna demokratiko gisa”.\nElkarrenganako onginahia, bestearenganako jakin-mina eta halako helburu franko gogoan ditu Mohamedik. Gizarteak bortizkeria barneratua duela dio. Bortizkeria “arrazionalizatua” izan delako inpresioa du. “Dudan beldurra da herritarrak deus egin gabe geldi daitezen halako gertakarien aitzinean. Hainbesteraino gara emozioen meneko, telebistarekin, non haserretik desirara, gero umorera iragaten garen, eta gero berriz ere haserrera… Nago jendeak ez ote diren bortizkeriaz beteak, hainbestetaraino non ez dugun gehiago ihardukitzen ere haren parean”. Jendetasunaren endekatze bati buru egiteko behar bat sendi du. “Badu baba cool aire bat horren errateak, baina urteetan bortizkeria hazi dugu, amodioa hazteko partez. Iduritzen zait bortizkeria, arrunkeria, eskaskeria hazi ditugula. Iduri eta humanoak ez duela gehiago bestearen errespetua bilatzen, elkar laguntzea, besteari interesatzea. Jendea ezaxola egoten da”. Heziketa bati berriz lotzea aipu du. “Gure arteko eztabaida, topaketa gehiagoren ukaiteko, lehenik behar genuke batzuen eta besteen bortizkeria arazo hori konpondu. Ez da bortxaz indarkeria fisikoa, baizik eta morala. Bizitzeko berreziketa oso bat da egitekoa duguna”. Eguneroko oinarrizko harreman keinuetarik abiatuz, dio: “Jendea gurutzatzen dut pasabideetan, ez baitute ez agurrik ez deusik adierazten. Ez dakigu gizarte batean bizi direlako ustea baduten. Alta, gizartean bizitzea arras sinplea da; gisakoa izatea aski da, errespetua erakustea”.\nSOS Racismeren Baionako taldeak tokiko herritar eta elkarteekin lanean aritu nahi du. Horretarako bakoitza bere mundutxotik jalgi beharko dela argi du Mohamedik. “Gure auzoan berean egin dezagun indar bat, goazen ahaidetasun horren bila. Suertea dugu, leku eder batean bizi baikara; pertsona autentiko batzuekin. Egia da: Euskal Herria autentikoa da, eta balia gaitezen”.\nHorregatik, dioenez, gauzak haxean ezarri ditu Parisko SOS Racismekoekin. “Argiki erran diet: ‘Ene helburua da maila nazionaleko tresna indartsu hori erabiltzea, baina Ipar Euskal Herriak duen berezitasunarekin; laneko autonomia osoa nahi dut tokiko elkarteekin aritzeko. Gure egiteko moldea izanen dugu'”.\nIdeia anitz ditu Mohamedik. Orotarikoak. Arrazakeria, xenofobia, diskriminazioei buruzko pedagogia lana egitea lizeoetan, fakultatean; Martin Luther Kingi buruz hitzaldi bat, “euskal pentsalari batzuekin, zergatik ez”. Musika klasikoko kontzertu bat ZUPean, Baionako beste elkarte batzuekin antolaturik. Gogotsu da gazte baionarra. Gogotsu eta baikor. “Baikor naiz geroan Baionan gerta daitekeenari buruz”.


Sektore kritikoak azpimarratu du Maiorga Ramirezen hautagaitza "modu irregularrean" baztertu zutela. Zuzendaritzak, berriz, Eba Blancok jarduneko zuzendari nagusi izaten jarraituko duela ziurtatu du.\nEba Blanco. Argazkia: EFE.\nEba Blanco izango da EAren jarduneko idazkari nagusia\nEAko militanteek estatutuak bete eta primarioak deitzeko eskatu diote Eba Blancori\nBlancoren izendapena bertan behera utzi dute, epai irmoa egon arte\nArabako Auzitegiak Eba Blanco EA alderdiko idazkari nagusiaren izendapena baliogabetzat jo du. Halaber, Maiorga Ramirez kritikoen hautagaiaren eskubideak urratu zituztela uste du, sektore horretako iturriek agiri batean azaldu dutenez.\nAuzitegiaren ebazpenaren arabera, Eusko Alkartasunak "ez zuen alderdiaren funtzionamendu demokratikoaren eskakizuna errespetatu, Ramirezen hautagaitzari kalte eginez". Horrez gain , ez zuen errespetatu "aniztasun ideologikoa bere erakundearen bihotzean".\nIdazki judizialaren arabera, bestalde, "alderdiaren egituran hobekien finkatuta dauden aurrehautagaitzek abalak jaso ahal izateko abantaila dute, helburu bera duten baina indar gutxiago duten hautesle-erroldaren kontsulta behar dutenen aurretik".\nIldo berean, epailearen erabakiaren arabera, Eba Blanco hautagai bakarra izateak agerian uzten du abalak jasotzeak zaildu egiten zuela gainerako hautagaiek baldintza hori betetzea. Horrenbestez, "arauzko fasea ireki haurretik prozedura hori abiarazten bazen bakarrik bete zitekeen baldintza".\nAuzitegiak azaldu duenez, EAren ezohiko funtzionamendu baten ondorioz, alderdiak barne araudia "maila guztietan, estatutuan eta araudian" ez betetzea erabaki du.\nSektore kritikoak argitaratutako agirian azpimarratzen da Eako Idazkaritza Nagusirako Maiorga Ramirezen hautagaitza "modu irregularrean" baztertu zela "400 abal izan harren" (horien artean Carlos Garaikoetxea lehendakari ohiarena), "Eba Blancok zituen 55 abalen aurrean".\nSektore horrek iragarri duenez, datozen orduetan agerraldi publiko bat egingo du epai horren inguruan "sakonago" hausnartzeko. Ramirezen ustez, "albiste ona da barne demokraziarentzat eta afiliatuen eskubideentzat".\nEba Blancok jarduneko idazkari nagusi izaten segituko du\nBestalde, Eusko Alkartasuneko zuzendaritzak adierazi du ebazpen judizialak bere kudeaketa babesten duela eta azpimarratu du Eba Blancok idazkari nagusi izaten jarraituko duela, zuzendaritza berri bat aukeratu bitartean, epaimahaiak atzera bota duelako sektore kritikoak Blancoren izendapena baliogabetzeko egin zuen eskaria.\nZuzendaritzak egindako irakurketaren arabera, Datu Basearen kudeaketari dagokionez, alderdiak zuzen jardun zuela dio epaiak; eta Berme Batzordeari dagokionez, "irregulartasunez aritu zela berretsi du".\nHorrez gain, Asanblada Nazionalak primariotarako onartu zuen araudia egokitu beharra dagoela ebatzi du, lurralde bakoitzeko bost abal aurkezteko baldintza alderdiaren antolakuntzaren araudirekin bat ez datorrela argudiatuta.\nEAko zuzendaritzak aitortu du araudiak eguneratu egin behar direla, baina erantsi du neurri horrek ez duela eraginik, zuzendaritza berria aukeratzeko prozesuaren atarikoa martxan dagoelako jada.\nAzkenik, zuzendaritzak nabarmendu du Lopez de Aberasturiren, Goenagaren eta Aranoaren eskubideak urratu ez zirela ebatzi dutela epaileek, "afiliatuen zentsua eskuratzeko eskumenik ez dutela iritzita".


Bremengo udaletxea 1405 eta 1409 artean eraiki zen estilo gotikoan. Hala ere Lüder von Bentheim arkitektuak aurrealdea aldatu zion 1595 eta 1612 artean, gaur egun duen Herbehereetako pizkundeko itxura emanez. XX mendearen hasieran gehigarri bat egin zitzaion atzealdean. Bigarren Mundu Gerrako bonbaketek hiriaren %60a suntsitu bazuten ere udaletxea nahiko ondo salbatu zen.\nOrriaren azken aldaketa: 6 maiatza 2022, 15:51.


Kukutza | Okupazioa ez da delitua!: GAZTETXEEN ALDEKO MANIFESTAZIOA, BILBON, ABUZTUAK 25\nGAZTETXEEN ALDEKO MANIFESTAZIOA, BILBON, ABUZTUAK 25\nOrain dela 3 urte espekulazioaren burbuilak eztanda egin zuen, berarekin hiri modernoen bandera-ontzi zena irauliz, espekulazioa hain zuzen ere. Ordutik inperioaren ontzidiak norabidea indartu duela ikusi dugu, guztion artean poliki -poliki eraiki ditugun irlatxoekin bukatu nahian.\nIrla hauek gaztetxeak dira. Justuagoa den jendarte bat sortzeko guneak, non eta desberdinak zein parekoak izaten ikas dezakegun, zer zarena, daukazuna baino garrantzitsuagoa den lekua. Gune hauen gehiengoak gune okupatuak dira. Kortsarioen eta ontzidi inperialisten eskutik Herriak berak berreskuratuak. Jabego pribatuaren gehiegikeriaren eta gune autogestionatu ezaren arteko konfliktua azaleratzen duten espazioak dira.\nAzkenengo hilabeteotan desalojo-bolada bat jasan dugu, eta okupazio mugimenduarekin bukatzea helburua duen ekaitz errepresibo bat dator, horrela gazteok desmasia bat den inposatutako sistema honen aurrean, autoantolakuntzan eta alternatibak eskaintzen jarraitu ez dezagun. Desalojatuak edo erasotuak izan diren La Komi, Iralako Gazte lokala, Ermitatze Plentzian, Koskoenea Portugaleten, Zalla edo Kukutza III gaztetxea freskoen ditugun adibideak dira.\nEz gara galernen eta ontzidi ikusgarrien beldur. Korrontearen kontra igeri egiten jarraituko dugu, ur nahastuetan murgiltzen eta ez dugu inoiz dudarik izango kai abandonatuak abordatzerako orduan, noizbait nahi duenak porturatu dadin.\nGure Itsasadar maiteko kai polit honetatik, datorren abuztuaren 25ean, osteguna arratsaldeko 17.00etan gaztetxeen defentsan bustitzeko egiten dugu deia Bilboko Plaza biribilean. Ah, ta ekarri ezazue gero izango ditugun sopresentzako arropak, Kulturgunean sikoblok proba eta errekaren okupazioa izango baitugu!\nGehitu nahi genuke, Komantxek, Bilboko Okupazio Mugimenduaren konpartsa den heinean, Aste Nagusian izango dugula, eta danok gonbidatuta zaudetela txosnan porturatzeko.\nEtiketak: bilbo, defentsa, euskal herria, gaztetxeak, herri mugimendua, manifestazioa, okupazioa


ADIFen kontratu guztiak ikertzea eta eragile sozial eta sindikalen parte hartzea bermatuko duen auditoria sozial bat egitea eskatu du LABek | LAB SINDIKATUA\nEkintza Soziala Ekosozialismoa ADIFen kontratu guztiak ikertzea eta eragile sozial eta sindikalen parte hartzea bermatuko...\nADIFen kontratu guztiak ikertzea eta eragile sozial eta sindikalen parte hartzea bermatuko duen auditoria sozial bat egitea eskatu du LABek\nAzken egunotan AHTaren inguruan ezagutu ditugun albisteen aurrean, LABek ardura politikoak eskatzeaz gain, AUDITORIA SOZIALA burutzea, obrak eta lizitazioak betirako bertan behera gelditzea eta aurtengo aurrekontuetan AHTarentzat bideratu beharreko diru publikoa gastu sozialera aldatzea eskatzen du.\nNerbioi gainean, Zaratamon, eraikitako zubia ezertarako erabiliko ez dela izan da AHTaren inguruan irakurri dugun azken albistea. Zementozko lardaskeria erraldoi honetan beste 11 milioko bidegabekeria bat langileon kontura. Hau jendarteari eta langileoi lapurtzea eta aurpegira barre egitea da. Ez gaude, eta ez gara inoiz egon diru publikoa horrela zakarrontzira botatzeko moduan.\nEdozein kasutan, ez zen horrelakorik egin behar. Sarri esan dugun bezala sozialki, ekonomikoki eta ekologikoki Abiadura Handiko Trena euskal herritarrontzat guztiz kaltegarria da, eta gainera, ez digu inolako garraio arazorik konpontzen, edozein kasutan, areagotu baino ez luke egingo. Berriz ere, atzeraezinezko zementozko kalte erraldoia inposatu digute langileoi eta herritarroi orohar. Beti jakin izan dugu, administrazioa eta eraikuntza enpresa handien artean interes harremanak eta mesedeak bazirela, orain agerikoak dira, Zaratamoko zubi hau adibide bezala.\nOso hasarre gaude, badakigulako gainera, hau ez dela era honetako azken albistea izango. LABek hamarkadak daramatza esaten makro proiektu honek eraikuntza enpresa jakin batzuen interes ekonomikoei baino ez diela erantzuten, eta administrazioak milioika euro kontu publikoetatik oparitzen dizkietela. Ba nahikoa da. Aurten eta hemendik aurrera aurrekontu publikoetatik azpiegitura honen partida kentzea exijitzen dugu, eta dagoeneko aurrekontuan agertzen dena, hain beharrezkoa dugun gastu sozialerako erabili dezatela.\nAspaldian, gure esanak betetzen ari dira: Guardia Zibila eta fiskaltza ADIF entrepresa publiko espainiarra ustez diru publikoa desbideratzeagatik ikertzen ari da; Madrilek Eusko Jaurlaritzarekin AHTari loturiko zor ekonomiko batzuk kitatu gabe ditu oraindik, eta era berean, Lakuak kreditu ezberdinak ordaindu behar ditu AHTaren lanak garatu ahal izateko, AHTaren obretan ustez korrupzio kasua eman delakoan Corsán-Corvian entrepresa ikertzen ari da fiskaltza, eta jakin dugunez, Euskal Herriko AHTaren lau eremuz arduratzen da diogun enpresa hau. Hau dena nahikoa ez balita, orain inoiz erabiliko ez den Zaratamoko zubiaren albistea datorkigu.\nLotsagarria da langileon zergetatik diru publikoa beharrezkoa ez dugun obra faraoniko honetan xahutzea, eta izenik gabekoa da enpresa pribatu eta administrazio publikoaren artean herritar eta langileoi horrela lapurtzea interes espekulatiboetarako.\nLABek, ikertzen ari diren kasuez gain, ADIFek esku artean izan dituen guztiak ikertzea eskatzen du; horrekin batera, auditoria sozial bat ere eskatzen du, egoera larri honen aurrean, ustezko korrupzio kasu hau izebergaren punta izan daitekeelakoan. Auditoria bat behar-beharrezkoa dela irizten dugu non eragile sindikal eta sozialen parte hartzea bermatuko den. Halaber, AHTaren etorkizuneko bideragarritasunaren inguruko informe bat ere eskatzen dugu Gobernuen aldetik, eta informe hori lantzerakoan ere eragileon esku hartzea beharrezkoa jotzen dugu, gaur baita eguna, diru publikoan dakarren xahuketa aintzat hartuta, datozen urteetan herritarron, euskal jendartearen etorkizuna zer neurritan hipotekatua izango den ezkutatzen zaiguna.


Euskal Iraultza Sozialista: Iker Rodrigo: "Omenaldirik hoberena, GARAIPENA"\nIker Rodrigo: "Terrorismoa goratzea"\nCreated on Wednesday, 24 April 2013 09:59\nIker Rodigo Bizkaiko SORTUko kidearen iritzi artikulua argitaratu du ukberri.net-ek. Rodrigo Guardia Zibilak atxilotu zuen Xabier Lopez Peña presoari egindako omenaldia antolatzea leporatuz. Epaileak aske utzi zuen ondoren, baina auziperatuta jarraitzen du:\n"Apirilaren 15ean goizeko bederatziak laurden gutxiagotan atxilotu ninduen Guardia Zibilak Txopoetan jarritako kontrol batean. Itzubaltzeta / Romoko irteera guztiak hartuak zituzten helburu argi batekin, egun horretan atxilotu behar ninduten, muntai juridiko eta komunikatiboa antolatua zuten eta goiz hartan dena martxan jartzeko nire atxiloketa beharrezkoa zuten. Kotxea geldiarazi, NAN-a eta kotxeko paperak eskatu, kotxetik ateratzeko agindua eman eta "está usted detenido por un delito de enaltecimiento del terrorismo" esan zidan guardia zibil horien buruak. Haien planaren lehen urratsa emana zeukaten. Argazkian, Iker Rodrigo Basterretxea Bizkaiko SORTUren koordinatzaileordea Eloy Velasco epaileak aske baina auziperatuta utzi zuen egunean.\nAmorrua, haserrea, gorrotoa, nazka, beldurra, mina, inpotentzia... hainbat sentimendu korapilatu zitzaizkidan guardia zibilez inguratua, eskuburdinak jarri eta patrol-era sartu nindutenean. Hortik La Salveko ziega ziztrin batera eraman ninduten eta metro laurogeiko zabalera eta bi eta erdiko luzera dituen ziega txikiari bueltak eta bueltak emateari ekin nion. Hiru pausu eta erdi aurrerantz, hormara arte, buelta eta beste hiru pausu eta erdi aurrera ere, (atzerapausorik ez!) ziegako atera heldu arte. Bueltak eta bueltak, pausu txikiak emanez pausu gehiago emateko, bueltak eta bueltak ziega txikiari eta baita buruari ere.\nLa Salveko ziega txiki hartan burura etortzen zitzaizkidan Xabier Lopez Peña eta bera bezala ziega txikietan urteak bueltaka eman dituzten eta ematen dituzten euskal preso politikoak. Beraiek gogoan, pausoka burura ideiak barra barra etortzen zitzaizkidan.\nKartzela politika krudelak eraildako preso politiko baten gorpua jasotzea eta senideei babesa adieraztea "enaltecimiento del terrorismo" omen da espainolentzat baina oker dabiltza, terrorismoaren salaketa egitea da, estatu terrorismoarena hain zuzen. Izan ere terrorismoa da Xabierrekin eta beren senideekin estatuek egin dutena. Xabierren egoeraren inguruan familiari inolako berririk ez ematea, bizirik ikusteko trabak jartzea eta hil ondoren ere, hil eta hamahiru ordu igaro arte heriotzaren berri ez ematea, familiaren konfiantzazko medikuak ez onartzea... guzti hori eta gehiago egin zuten Xabierren familiarekin, hori bai dela terrorismo krudela. Terrorismo basatia da estatuek aurrera daramaten espetxe politika, ondo baino hobeto dakigu hori egunero sufritzen dugulako.\nAzken hilabete hauetan espetxe politikaren aurpegirik krudelenak sufritu izan ditugu. Arkaitz Bellon Elorrixoko presoa Sevillan eta Xabier Aranburu ondarrutarra Muret-en jipoituak izan ziren, Jaen-en dispertsatua daukaten Jabi Martinez bisitatzera joandako lagunak istripua izan zuten, Kitxu, Itzubaltzeta / Romoko preso politikoari 197/2006 doktrina aplikatuz kondena luzatu zioten edo Algortako Angel Figueroa gaixotasun larri baten ondorioz etxean preso zegoelarik haren heriotza ere bizi izan genuen... adibideak asko dira, egunero Herri honetan mantentzen den biolentziaren adibideak. Estatuen ezintasun eta ahuldadearen adibideak.\nEspetxe politika krudelari elkartasunaren kriminalizazioa gehitu diote, egun delitua da presoekiko elkartasuna edo espetxe politikaren salaketa egitea. Salbuespen egoera mantentzen dute Euskal Herrian, horrek geldituko gaituelakoan. Aspaldi lagun batek esan zidan, "nos conocen pero no nos entienden". Ez dute ulertzen bide horretan jai daukatela, euskal herritarrok ez garela mehatxuen aurrean geldirik egongo, aurrera egiteko determinazio osoa daukagulako. Ez gara zain eta isilik egongo, lanean jarraituko dugu euskal preso politiko guztiak etxean izan arte eta Herri honen etorkizuna erabakitzeko eskubidea lortu arte, hori baita independentzia eskuratzeko bidea.\nEstatuaren ezintasunaren ondorioz eta ez ezer goraipatzeagatik atxilotu ninduten. Euskal Herrian zabaldu dugun egoerara ezin egokitu eta euskal herritarron gehiengo zabalek onartzen ez duten errezeta zaharretara mugatzen diren estatuen aurrean gaude, demokrazia izpirik erakusten ez duten estatuak.\nEuskal Herriarentzat eskaintza demokratikorik ez dute, ez diote herri honi bere etorkizuna erabakitzen utzi nahi jakin badakitelako herri honen erabakia zein izango den eta horregatik ilegalizazio hotsekin erantzuten digute, zaharkituriko errezetekin, salbuespen egoerarekin. Inoiz ez naiz izan "gero eta txarrago, hobeto" esaldiaren aldekoa. Egun ezta ere, baina La Salveko ziegan horrelakoak zetozkidan burura; gaizki, ahul egon behar du Estatuak horrelako urratsak beharrezkoak dituenean. SORTUren kontra egiteko erabili nahi naute, Urquijok larunbatean argi esan zuen, SORTUren kontrako "indizioak" batzen zegoela Fiskaltzaren esku uzteko eta ilegalizazioari bidea egiteko, aste honetan ere bide berdinetik datozkigu, indizioak eta frogak bilatzen eta asmatzen, orain preso politikoez hitz egitea ere delitu omen... gaizki dabil horrelako urratsak eman behar dituen estatua.\nBai, Txopoetan jarritako kontrolaren helburua ez zen ni atxiloketa, SORTUri abisua (eta auskalo abisuaz gain zerbait gehiago etorriko ez den) ematea zen. Ilegalizazioaren aro berria zabaltzea Euskal Herrian zabalduriko prozesua geldiarazteko.\nEstatuak badakielako Herri honetan martxan den prozesuaren edozein esparrutan urratsak ematea eremu independentista hauspotzea ekar dezakeela eta horren aurrean ez duela ezer egiterik.\nEstatuaren ezintasun politikoari aurre egingo diogu, ezin dugu Estatutik ezer berririk espero, ez digute ezer oparituko, ez dute gatazka politiko eta armatuari irtenbidea emango dion urratsik eman nahi, ez dute borondaterik eta ez dute izango, horretan galtzaile ikusten baitira.\nHonek erronka zailtzen du baina orain arte egindako urteetako ibilbide luzea ere ez da inolaz ere erraza izan, zailtasunak gainditu egin ditugu eta gainditzen jarraitu beharra daukagu. Egoera honen aurrean bi aukera ditugu, Estatuaren borondatea edo helduko ez den eskaintza bat egin bitartean zain egon edo urrats erabakigarriak ematen jarraitu.\nHautua argia da, aurrera egin behar dugu, Herri bezala pentsatu eta eragin beharra dugu, inoren zain egon gabe, inori baimena eskatu gabe\nJoko zelaia ez dago Madril edo Parisen, ez dago La Salveko ziega zikinetan, joko zelaia Euskal Herrian, etxean, kalean dugu.\nGai izan behar gara gehiengoak batzeko, presoen etxeratzearen alde, gatazkaren konponbidearen alde, erabakitzeko eskubidearen alde eta herri honen sektore estrategikoen eraikuntzan ere. Soilik horrela lortuko dugu estatua mugitzea, soilik horrela egingo dugu aurrera. Estatu ukatzaileen aurrean bere buruaren jabe izan nahi duen Herri bat altxatu beharra daukagu eta hori soilik eguneroko lanaren bitartez lortuko dugu. Ez digute bidea erraztuko, trabak jarriko dizkigute, errepresioarekin erantzungo dute, inposizio berriekin... baina ausardiaz eta determinazioaz jokatzen badugu irabaz dezakegu. Estaturi begira egon beharrean gure Herrian kokatu behar dugu begirada, gure arteko aliantzak sendotu eta Herri bezala erantzun, hori da gure hautua, hori da gure bidea eta hori izango da bidean utzi ditugunei egingo diegun omenaldirik hoberena: GARAIPENA."\nGauza jakina da ni ez nagoela bat ere ados SORTUren ildo politikoarekin, eta etengabe kritikatzen dudala. Baina badakit SORTUren baitan militante iraultzaileak badirela, uste dutenak bide hori hoberena dela, kritikoak izanik ere Oraingo Ezker Abertzalearen baitan lan egitea aukeratu dutenak, eta zintzokli sinesten dutenak estrategia independentista hutsa, aliantza zabalak burgesia subiranistarekin eta ekinbide politiko-militarra baztertzea eta likidatzea urrats egokian eta emankorrak izan direla. Militante horiek ez dute inolaz ere uste Oraingo ezker Abertzalea sistema kapitalistan integratzera doala, eta masa borrokan, mobilizazioetan eta herri kontraboterean sinisten dute. Donostiako ASKE GUNEan ikusi ditugu holako aunitz, fede onez lanean eta borrokan ari direnak.\nLagun horiek ez dute formazio teoriko iraultzaile sakonik, eta ez dira ohartzen krisi ekonomiko oso laria dugula, 1929koaren neurrikoa edo hagitzez sakonagoa, ebharbada, eta ondorioz, Estatu burges guzti-guztiek neofaxismoaranzko joera hartu dutela. Eta bereziki Frankismoarekin sekula santan hautsi ez zuen estatu Espainola eta bere Oligarkia Neofrankista. Oraingo Ezker Abertzaleko sektore zintzo horien estrategiak gero eta antz handiagoa du Salvador Allendek eta Unidad Popular koalizioak Txilen 1970-1973 urteetan hartu zuten bidearekin. Orduan MIR alderdi iraultzaile eta marxista-leninistak behi eta berriz abisatu zuen, eta salatu, armarik gabe Iraultzarik ez dela egiten ahal, ezinezkoa dela. Bainan Allendek ez zuen bide hori segitu, eta emaitzan denok dakizkigu, tamalez.\nBaliteke egunen batean EHBilduk gehiengoa lortzea mendebaldeko hiru probintzietan, Euskal Autonimia Elkartean, eta Nafarroan ere, nork daki? Nik ez dut uste, bainan hipotesi bat da. Arazoa da estrategia iraultzailerik gabe, planteamendu global eta integral gabe, Espainiak eta Frantziak itoko gaituztela biolentzia uholde ikaragarri batean, Donostikoa ASKE GUNEa suntsitu zuten bezala, 1936an egin zuten bezala, eta 1975az geroztik egiten duten legez. Hori eginen dugu XXI. mendeko Euskal Herrian? Ez dakigu estatu Burgesak Kapitalaren Diktaduraren tresna politiko-militarrak direla? Ez dugu deus ere ikasi azken 150 urteetan? 1936-1937 urteetan bezala, aski zozoak izanen gara pentsatzeko "demokraziek" lagunduko digutela "txintxo" jokatzen badugu? Bihar Gernikako borbadaketaren urteurrena da... zer egin zuen Britainai Handiak eta Frantziak orduan? Eta zer egiin zuten Estatu Burges horiek eta Ameriketako Estatu Batuek 1939-1959 urteetan? Zer uste dugu, Independentzia "demokratikoki" aldarrikatuta OTAN guri laguntzera etorriko dela, Kosovon bezala? Hain inozo bihurtu gara, ala?\nSalvador Allende konsekuentea izan zen, bai, bainan aski zozoa ere bai. Sinetsi zuen Burgesiak botere ekonomiko, politiko eta miltarra emanen zituela "demokratikoki", bere diktadura aren bidez defenditu gabe.Txileko Langileriak bereziki eta Herri langileak oro har oso garesti ordaindu zuten han sartze historiko hau. Hala ere, denek goraipatzen dute Salvador Allende, eta denek ahantzi dute arrazoi historikoa izan zuena eta salvador Allende bezain kontsekuentea izan zena: Miguel Enriquez, MIR alderdi iraultzaileko burua. Langileen borroken historiatik ikas dezagun behingoz!\nSalvador Allende Gossens (Valparaiso, 1908ko ekainaren 26a – Santiago, 1973ko irailaren 11) Txileko presidentea izan zen 1970eko urriaren 24tik 1973 arte. Munduko demokratikoki aukeratutako lehenengo presidente marxista izan zen. Allende familia euskal jatorrikoa zen.\nMedikuntzan graduatu zen 1933an Santiagon. 1938an, Osasun Ministro izendatu zuten Pedro Aguirreren gobernuan.\nSenataria izan zen 1945etik 1969 arte. 1970eko azaroaren 3an presidente izendatu zuten, hauteskunde demokratikoak irabazi ondoren Unidad Popular alderdiarekin, alderdi sozialista, komunistak eta zentrokoak biltzen zituen koalizioa.\nSalvadorren ideologikoki marxista zen, baian Txileren Sozialismorako Bidea aldarrikatzen zuen: Sozialismoaren ezarpena Txilen baina beti ere bide demokratikoekin. Bere agintaritzan hainbat fabrika handi nazionalizatu edo langileei eman zien, produkzioa izugarri handitu zen, osasuna hobetu egin zen eta langileen lan baldintzak sakonki hobetu ziren.\nPlano internazionalean harremanak izan zituen SESB-rekin, baina bere politikarekin kritikoa izanik. Bestetik, Kubarekin harreman politiko estuak izan zituen, Fidel Castroren erregimenarekin hain zuzen ere.\n1973ko irailaren 11n Augusto Pinochet jeneralak estatu-kolpea eman zuenean, La Moneda presidente-jauregia setiatu zuen: horren ondorioz, Allendek bere buruaz beste egin zuen egun hartan, ez baitzegoen prest estatu kolpearen aurrean damutzera.\nPinochetek Nixon administrazioaren (Estatu Batuetako presidentea) eta CIAren laguntza zuzenak izan zituen Herriaren nahia zapaltzeko.\n"Nire gobernuaren oinarri politikoa marxistek, laikoek eta kristauek osatzen dute. Eta pentsamendu kristaua errespetatzen dugu pentsamendu horrek Kristoren Hitza interpretatzen duenean, zeinak merkatariak tenplutik kanpora bidali baitzituen".\nGuadalajarako (Mexiko) Unibertsitateko hitzaldia, 1972ko abendua\nMiguel Enriquez 1944ko martxoaren 27an jaio zen Talcahuanon, Txilen. Bere aita medikua eta militar progresista zen, eta bere ama legelaria. Familia burges liberal baten baitan sortu zen: bere osaba eta izeba bat senatariak izan ziren, Alderdi Erradikalekoak.\nIkasle oso ona izan zen, eta Kubako Iraultzaren eraginez, kontzientzia iraultzailea hartu zuen. 1961ean medikua izateko iaksketak hasi zituen, eta CHErenganako hurbiltzea areagotu zitzaion. Bere anaia batek, Marco Antonio, "Grupo Marxista Revolucionario" taldea eratu zuen, joeta trotskistakoa. Miguel 1962an hasi zen militatzen, "Federación Juvenil Socialista" erakundean, Txileko Alderdi Sozialistako gazteria. Bertan korronte "Espartaco" korrontean integratzen da, bere anaia Marco Antoniorekin batera. Frakzio klandestinoa ere antolatu zuten Alderdi Sozialistaren baitan, MSR, "Movimiento Socialista Revolucionario" izenekoa.\n1964ko otsailean Txileko Alderdi Sozialistatik kanporatuak izan ziren, eta denboraldi batez Miguel Enriquez eta bere burkide baztertuak VMR "Vanguardia Marxista Revolucionaria" taldean sartzen dira, berehala, 1965eko abuztuan MIR erakundea, "Movimiento de Izquierda Revolucionaria" sortzeko. Sortze kongresuan Miguel Enriquez tesi politiko-militarrak defenditu zituen, "la conquista del poder por la vía insurreccional" izeneko txostenean. MIReko Komite Zentraleko partaide izendatu zuten. Geroago, idazkari orokorra izatera iritsi zen.\n1970-1973 urteetan, MIRek laguntza kritikoa eman zion Salvador Allenderen gobernuari eta Unidad Popular koalizioari, beti ere kritikatuz haien erreformismoa, legalismoa, pazifirmoa eta ilusio demokratiko-burgesak. MIRek Langileria armatzea nahi zuen, Burgesiaren estatu kolpea suntsitzeko. Zorigaitzez, ez zuen aski indarrik izan bere tesiak nagusitzeko eta Iraultza Sozialista egiteko.\n1973ko irailaren 11ko estatu kolpean, MIRek exilioari uko egin zion, eta bere militante guztiak Txilen bertan gelditu ziren, erresistzeztai armatua eta estrategia politiko-militarra bultzatzeko. Miguel Enriquez horretan aritu zen buru belarri urte betez, harik eta Pinocheten zakur hiltzaileek erail zuten arte, 1974ko urriaren 5ean, Santiagon. Borrokan hil zuten, armak eskutan.\nPublicado por Fermintxo Sanchez Agurruza en 18:08\nEtiquetas: Antiinperialismoa, ENAM, Euskal Herri Langilea, Euskal Herria, Inperialismoa, Komunismoa, Langileria, Latinoamerika, Marxismoa, Oraingo Ezker Abertzalearen kritika, Praxiaren Filosofia, Teoria Iraultzailea


EGUN HAUETAKO TURISMO BULEGOA ZABALIK DU UDALAK ETA PLANO TURISTIKO BERRI BAT PUBLIKATU DU\nData: apirilak 15, 2017\nAste Saindua iritsi dela eta, Baztango Udalak Elizondoko Puriosenea etxean kokaturiko turismo bulegoa eta Baztango Museoaren ordutegia zabalduko du. Ortzegunetik hasita eta hurrengo igandera arte, hilak 23a, egunero irekita egonen dira turismo bulegoa eta museoa. Gainera, Ortziral Saindutik Igandera arte, 10etatik 20ak arteko ordutegi jarraia izanen du.\nBertzalde, El Guardian Invisible filmak erakarrita gurera etortzen diren bisitarien jakinmina asetzeko, Baztango Udalak plano turistiko berria argitaratu du. Plano honetan filma grabatu zen agertokiak ageri dira. Batetik, eta bereziki, Elizondon filmatutako xokoak nabarmentzen dira, eta bertzetik, Baztanen zehar pantaila handira eraman ziren tokiak. Halaber, filmak erakusten dituen eskualdeko bertze lekuak ere ageri dira.\nturismoa Udala Turismo-merkataritza


Nik dauzkat aitonaren hortzak | EIBZko liburutegia\n2012/05/17 -n liburutegia-kargitaratuta\nEgilea: Martin eta Xabier Etxeberiia\nAntonen aitona hil da. Aitonaren gorputza erre dute. Baina hortzak Antonek dauzka. Motxilan sartu eta batetik bestera eramaten ditu, aitonak bere hortzen bidez hitz egiten baitio. Antonen bizitzan hor dira beti aitonaren hortzak: eskolan, etxean, lagun artean. Azkenean, helduko zaie elkarri agur esateko unea; nork bere bidea hartu beharko baitu. Handik aurrera, aitona Antonen gogoan egongo da, eta handik hitz egingo dio.\nEgileek heriotzaren inguruan gogoeta egiten jartzen gaituzte, istorioen eta abenturen bidez. Umorearen ikuspegitik heldu diote gaiari, naturaltasunez begiratzeko ahaleginean. Jokin Mitxelenaren marrazkiek ipuina edertzeaz gainera, kontalari ere badira, eta ipuinaren tonu eta erritmo umoretsu eta biziari maisutasunez eusten diote.\nKategoria 8 urtetik aurrera, Adina, Erreseinak, etiketak 2008, 8 urtetik aurrera, Elkar, Erreseina, Jokin Mitxelena, Martin Etxeberria, Nik dauzkat aitonaren hortzak, Xabier Etxeberria by liburutegia. Gorde lotura.


Ostalaritzan beirazko ontziak birziklatzea sustatzeko ekinaldi bat abiarazi du Donostiako Udalak - Cristina Enea Fundazioa\n2018/10/10 Ingurumen albisteak\nBeste kanpaina bat abiarazi du Donostiako Udalak, urrian hasi eta 1.000 establezimendu bisitatzeko. Haren bidez, beirazko ontziak ostalaritzan birziklatzeari eragin nahi dio, hala, hondakin sortzaile handiak hondarrak behar bezala kudeatzera behartzen duten udal ordenantzak mamitzeko. Donostiako Hondakinen Gida Dokumentuak ezarritako ildotik joango litzateke kanpaina.\nEcovidriok emandako datuen arabera, 2017. urtean, Donostia izan zen gehien birziklatu zuen hiriburua, donostiar bakoitzak 38,2 kg beirazko ontzi birziklatu baitzuen. 7.124 tona bildu zituen Donostiak hiri osoan ezarritako 700 edukiontzietan. Donostian beirazko ontzi gehiago bereiz jasotzea lortu nahi du ekimenak.\nBeste kanpaina berri hau bururatzeko, kanpoko ikerlan bat egingo dute, beirazko ontziak birziklatzeaz udal ordenantzek diotena hobeto jakin dezaten. Era berean, birziklatzeak Donostian dituen ingurumen onuraz jabetzen laguntzea sustatuko du.\nUrritik aurrera hasiko dira adituak establezimenduak bisitatzen, eta Amara auzoa izango da aurrenekoa. Hasieran, informazioa eman eta premiak hautemateko fase bat izango. Hartan, hainbat edukieratako pertzak emango dizkiete establezimenduei, establezimendu bakoitzari sortzen duen beirazko ontzi bolumena birziklatzea errazteko. Gero, auditoretzak izango dira, establezimenduan bertan ondo sailkatzen dituztela egiaztatzeko.\nArauak beteko ez balituzte, izendun gutun bat emango diote establezimenduari bigarren bisitaldian.\nEspainiako estatuan saltzen diren erabilera bakarreko beirazko ontzi hondakinen ia % 50 sortzen du ostalaritzak. Hortaz, birziklatze helburuak lortzeko ezinbesteko sektorea da. Hortaz, klima aldatzearen aurkako borroka nabarmen hobetzea lekarke sektorean ohitura sostengagarriak ezarriz joateak.\nEgitasmo agroekologikoei buruzko azken kronika Indiatik


Irekia Eusko Jaurlaritza - Gobierno Vasco :: Gogorak eta Galdakaoko Udalak Burdin Hesiaren ibilbideak aurkeztu dituzte\nGogorak eta Galdakaoko Udalak Burdin Hesiaren …\nUdalak eta Gogorak sinatutako lankidetza-hitzarmenaren ondorioz jartzen den lehen azalpen-panela da; bertan, Gerra Zibilean Bilbo eta inguruak tropa frankistetatik babesteko eraiki zen lehen defentsa-lerroa zer izan zen jaso da\nPanelean, hiru ibilbide ageri dira; horien bidez, “Galdakaoko Sektorea” eta “El Gallo Sektorea” izenekoetan oraindik kontserbatzen diren hondarrak bisitatu daitezke\nIaztik, Burdin Hesia Euskal Kultura Ondaretzat eta Euskadiko Memoria Demokratikoaren Ibilbidetzat hartzen da\nAintzane Ezenarro GOGORAko zuzendariak, gaur goizean, Burdin Hesia izenekoaren ibilbide seinaleztatuak azalduko dituen panelaren aurkezpenean parte hartu du, Galdakao udalerrian. Ekitaldia Udalean izan da eta, bertan, Ibon Uribe Galdakaoko Udaleko alkatea, Udalbatzako kideak eta Gogora tokiko elkarte memorialistako ordezkariak izan dira.\nGOGORAk Gerra Zibilean Bilbo eta inguruak tropa frankistetatik babesteko eraiki zen lehen defentsa-lerroaren esanahia azaltzeko diseinatu duen seinaletikaren lehen panela da. Hesiak, guztira, 80 kilometro zituen, gotorlekuz eta defentsaz josita, eta 33 euskal udalerri zeharkatzen zituen; gaur egun, horietako 25etan elementuren bat kontserbatzen da.\nPanelak Hesia Galdakaotik zeharkatzen duten ibilbideen kokapen-mapa du. Udalerria da hondar-kopuru gehien kontserbatzen duenetako bat. Hala ere, gune horrek zenbait lerro gainjarri zituen, lubaki, bide desbideratu, babesleku, biltegi, metrailadoreetarako leku, tiratzaileen galeriadun gotorleku eta alanbre-hesiek eratuta. Horretarako, hiru ibilbide diseinatu dira, 6,9 km, 3,6 km eta 1,5 km-koak; horien bidez, “Galdakaoko Sektorea” eta “El Gallo Sektorea” izenekoetan oraindik kontserbatzen diren hondarrak bisitatu daitezke.


: Baztan herriz herri [Interneteko baliabidea - Bideoa]\nBaztan herriz herri [Internete...\nBaztan herriz herri [Interneteko baliabidea - Bideoa] / zuzendaria, Unax Blanco ; errealizadorea, Antton Aldekoa ; errealizazio laguntzailea, Asier Gartzia ; produkzioa, Imanol Urrestarazu&Juana Mari Otaegi ; gidoilaria, Jon Gonzalo ; Sortumedia eta etb-k ekoitzia\nJon Gomez Garaik aurkeztutako mendi ibilbideak proposatzen dituen saioa. Baztango bailaran barrena egin dugu ibilbidea. Elizondotik abiatu eta herriz-herri, bertako larre berde eta jauregi dotoreak bisitatu ditugu\nibil2d ; 5\nMendi-ibiliak -- Elizondo\nErreferentzia-bideoak INTERNETEKO BALIABIDEA EK20040190


Kapitalaren aurretik pedagogia, osasuna, euskara eta lan baldintza duinak! | LAB sindikatua Hezkuntzan eta Irakaskuntzan\nHasiera Berriak Kapitalaren aurretik pedagogia, osasuna, euskara eta lan baldintza duinak!\nKapitalaren aurretik pedagogia, osasuna, euskara eta lan baldintza duinak!\n(IRITZIA, Euskal Herria, Hezkuntza)\nEuskal Herriko ikastetxeetan aurreko ikasturte amaiera eta honen hasiera zaila izan dugu ikasle, familia zein langileok. Zaila diogu, sistema neoliberal honetan kapitala ezeren gainetik lehenetsi dutelako des-gobernatzen gaituzten gobernuen menpe dauden Hezkuntza Departamentuek. Pandemiaren lehen olatuan, Ipar Euskal Herrian lehenago eta Hego Euskal Herrian ondoren egin zen aurrez aurreko irakaskuntzara bueltan izandako esperimentu eta irakaspenak ez dituzte inolaz ere kontuan hartu. Are gehiago, aurreikusten zituzten eszenatoki ezberdinetarako ere ez ziren prestatu eta 2020-2021eko ez-ohiko ikasturte hasiera langileoi esker atera da aurrera.\nEz-ohikoa izan den aurtengo ikasturte honetan, neurri ekonomizistak izan dira ditugun hezkuntza sistemen ardatz, eta horri jarraiki, hezkuntza eredu autoritario eta bankarioak atera dira garaile pedagogiaren kaltetan. Zergatik ez dira gure ikastetxeetako hezkuntza proiektuak eta horietan borondate onenarekin martxan dauden metodologia aktiboak babestu? Antolaketa esfortzu handia eta diru inbertsio handiagoa eskatzen dutelako, ez besterik. Hori babesteko argudio bakarra daukate: ez dagoela espazio fisikorik. Lankidetzarik egin al dute tokiko instituzio publikoekin eta erabaki ausartak hartu? Hezkuntzan egoera honi aurre egiteko diru inbertsio gehigarriak egin al dituzte? Euskararekiko ikasle askok izan duten arrakala gainditzeko eta murgiltze eredua babesteko neurririk ere ez da egon eta ikasleen arteko egoera sozio-ekonomikoagatik arrakala handitu da. Azken urteotan aurreratutakoa arriskuan jartzen ari dira administrazioak, jatorri atzerritar zein maila ekonomiko baxuena duten ikasleak izanik arrakalen ondorioz kalte gehien pairatzen ari direnak.\nEuskal Herrian, hiru administrazioek ez dituzte langileen kolektibo ezberdinetan ratioak aztertu eta jaitsi edota plantillak handitu. Apurrak eman dizkigute kasurik onenean. 0-3 zikloko haur hezitzaileak eta heziketa bereziko langile kolektiboak guztiz ahaztuta dituzte. Eta feminizaturiko langile-kolektiboen kasuan egoera prekarizatuagotu dute; garbitzaile, sukaldari eta jangeletako begiraleei lan zama areagotu eta lan baldintzak kaskartu dizkiete. Azken hauen kasuan langile asko enplegua galtzeko arriskuan dago. Jangelak zabalik mantentzea eta ikasleen elikadura bermatzea oinarrizko eskubidea da, administrazioek hori betetzeko ardura dute.\nKapitalaren aurrean ikasleak eta langileak erdigunean jartzeko ordua da, eta horretarako mobilizazio, greba eta borroka planteamenduak ezinbestekoak dira. Hezkuntza Agintariek adierazi digute zein den haien borondatea: aurrez aurreko hezkuntza bai, baina kalitatea bermatzeko baliabiderik ez. Eta osasuna bermatzeko diru-inbertsiorik txikiena, legez derrigortuta dutena. Langile zaurgarrienak babesteko neurririk ez dago, ikastetxeetan lanean ditugu batzuk, eta gainerako langileon arrisku-esposizioa txikitzeko neurririk ere ez da hartzen. Ikastetxeetan ikasle eta lankide askorekin ditugu harremanak, taldeak ez dituzte txikitu eta gero eremu informaletan dekretu bitartez gure harremanak murrizteko galdegiten digute.\nOsasunari loturiko neurri ekonomizisten muturreko egoera Ipar Euskal Herritik etorri zaigu, positiboa den ikaslea soilik konfinatzeko erabakiarekin. Ikasle eta langileon osasuna babesteko neurri paregabea! Ikaskideak konfinatu eta osasun egoera aztertzetik, ikasle hori soilik konfinatzeko saltoa eman dute. Laster positiboekin (izan hau ikasle zein langile) egondako langileoi neurririk ez hartzeko eskatuko digute, musukoa eta distantzia fisikoa dagoela argudiaturik. Hori bai, ikastetxetik etxera joateko eta soilik familiarekin erlazionatzeko agindua eman digute, osasuna bermatzea eta COVID-19aren kutsatzea ez zabaltzea langileon esku dagoela esango digute, beraien ardurak gure bihurtuz. Noiz arte? Aurrez aurreko kalitatezko hezkuntzaren berme handi bat langileak zaintzea da. Batetik, aurretiaz aipatu bezala, osasuna zainduz; eta bestetik, langileon lan baldintza egoki eta duinekin. Langileok kontziliaziorako baimen ordainduak behar ditugu, prekarietatean sakonduko ez duten kontratazioak, ordezkapenak lehen egunetik betetzea, gure lanpostuetatik ez desplazatzea, egonkortasun egoerak eta ez behin-behinekoak, enplegua bermatzea eta ez suntsitzea, murrizketarik ez aplikatzea, lan hitzarmen zaharkituak berritzea; eta nola ez, hau guztia lortzeko negoziazioari eustea. Ez dago kalitatezko hezkuntzarik langileon lan baldintzak duindu gabe, haur eskoletan, sukaldeetan, jangeletan, garraioan, garbiketan, zuzendaritzetan, heziketa berezian edota irakasleen eremuan. Garai gogorra bizi dugu, batez ere langile laboralen eta azpikontratatuen eremuan, baina, borroka molde anitzen bitartez, elkar defendatzeko garai da ere. Kalitatezko aurrez aurreko hezkuntzaren alde eta lan baldintza duinen defentsan, borrokatzeko ordua ere bada! Eraiki ditzagun gaurdanik etorkizuneko Euskal Herrirako Hezkuntza Sistema burujabearen oinarriak.\nAurreko sarreraHaurreskoletako mahai-negoziatzailea exijitu dugu Lakua aurrean\nHurrengo sarreraZaintza bermatu, baimen ordainduak langileentzat!